
	讜讘注诇 讗讜讻诇 驻讬专讜转 讘专诐 专讘讬 讗讘讗 讜专讘讬 讗讘讛讜 讜讻诇 讙讚讜诇讬 讛讚讜专 讗诪专讜 讘诪转谞讛 讘拽砖 诇讬转谞讜 诇讛 讜诇诪讛 讻转讘 诇讛 诇砖讜诐 诪讻专 讻讚讬 诇讬驻讜转 讗转 讻讞讛 诪讬转讬讘讬 诇讜讛 诪谉 讛注讘讚 讜砖讞专专讜 诪谉 讛讗砖讛 讜讙专砖讛 讗讬谉 诇讛谉 注诇讬讜 讻诇讜诐 诪''讟 诇讗讜 诪砖讜诐 讚讗诪专讬 诇讙诇讜讬讬 讝讜讝讬 讛讜讗 讚讘注讗 砖讗谞讬 讛转诐 讚诇讗 诇讬砖讜讬 讗讬谞讬砖 注讘讚 诇讜讛 诇讗讬砖 诪诇讜讛 讗诪专 专讘 讛诪讜讻专 砖讚讛 诇讗砖转讜 拽谞转讛 讜讛讘注诇 讗讜讻诇 驻讬专讜转 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转 讜专讘讬 讗诇注讝专 讗诪专 讗讞讚 讝讛 讜讗讞讚 讝讛 拽谞转讛 讜讗讬谉 讛讘注诇 讗讜讻诇 驻讬专讜转 注讘讚 专讘 讞住讚讗 注讜讘讚讗 讻专讘讬 讗诇注讝专 讗诪专讜 诇讬讛 专讘谉 注讜拽讘讗 讜专讘谉 谞讞诪讬讛 讘谞讬 讘谞转讬讛 讚专讘 诇专讘 讞住讚讗 砖讘讬拽 诪专 专讘专讘讬 讜注讘讬讚 讻讝讜讟专讬 讗''诇 讜讗谞讗 谞诪讬 讻专讘专讘讬 注讘讚讬 讚讻讬 讗转讗 专讘讬谉 讗诪专 专' 讬讜讞谞谉 讗讞讚 讝讛 讜讗讞讚 讝讛 拽谞转讛 讜讗讬谉 讛讘注诇 讗讜讻诇 驻讬专讜转 讗诪专 专讘讗 讛诇讻转讗 讛诪讜讻专 砖讚讛 诇讗砖转讜 诇讗 拽谞转讛 讜讛讘注诇 讗讜讻诇 驻讬专讜转 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转 转专转讬 诇讗 拽砖讬讗 讻讗谉 讘诪注讜转 讟诪讜谞讬谉 讻讗谉 讘诪注讜转 砖讗讬谉 讟诪讜谞讬谉 讚讗诪专 专讘 讬讛讜讚讛 诪注讜转 讟诪讜谞讬谉 诇讗 拽谞转讛 诪注讜转 砖讗讬谞谉 讟诪讜谞讬谉 拽谞转讛: 转''专 讗讬谉 诪拽讘诇讬谉 驻拽讚讜谞讜转 诇讗 诪谉 讛谞砖讬诐 讜诇讗 诪谉 讛注讘讚讬诐 讜诇讗 诪谉 讛转讬谞讜拽讜转 拽讘诇 诪谉 讛讗砖讛 讬讞讝讬专 诇讗砖讛 讜讗诐 诪转讛 讬讞讝讬专 诇讘注诇讛 拽讘诇 诪谉 讛注讘讚 讬讞讝讬专 诇注讘讚 讜讗诐 诪转 讬讞讝讬专 诇专讘讜

	讜讛讘注诇 讗讜讻诇 驻讬专讜转. 讚诇讗 讙专注 诪谞讻住讬诐 砖谞驻诇讜 诇讛 讘讬专讜砖讛: 讘诪转谞讛 讘拽砖 诇讬转谉 诇讛. 讜诇讗 讬讗讻诇 驻讬专讜转 讻讚讗诪专讬' 诇拽诪谉 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转 讜诪讬讛讜 讘诪讜讻专 诇讞讘讬专讜 讗讬谉 诇讜诪专 讻谉 砖讗讬谞讜 讗讜讛讘讜 讻诇 讻讱: 诪讬转讬讘讬 讻讜'. 讛讛讬讗 拽砖讬讗 讚诇注讬诇 讜诇砖谞讬 讛诪讬诪专讜转 谞拽砖讬转 讘讘讬转 讛诪讚专砖: 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转. 讚谞讜转谉 讘注讬谉 讬驻讛 谞讜转谉: 专讘专讘讬. 专讘 砖拽讚诐 诇专讘讬 讬讜讞谞谉 专讘讜 砖诇 专讘讬 讗诇注讝专 讻讚讗讬转讗 讘砖讞讬讟转 讞讜诇讬谉 (讚祝 爪讛:) 讚讻诇 讝诪谉 砖讛讬讛 专讘 拽讬讬诐 讛讜讛 砖诇讞 诇讬讛 专讘讬 讬讜讞谞谉 诇拽讚诐 专讘讬谞讜 砖讘讘讘诇 讜注讜讚 讚讗诪专 诇讬讛 诇专讬砖 诇拽讬砖 砖讻诇 讗讜转谉 讛讬诪讬诐 讛讬讛 讛讜讗 讘讬砖讬讘讛 讜讗谞讬 讘注诪讬讚讛 讜注讜讚 讚讗诪专讬' 讘注讬专讜讘讬谉 (讚祝 讬讙: 注''砖) 讗诪专 专讘 讛讗讬 讚诪讞讚讚谉 诪讞讘专讬讗 讟驻讬 诪砖讜诐 讚讞讝讬转讬讛 诇专讘讬 诪讗讬专 诪讗讞讜专讬讛: 讻讝讜讟专讬. 专' 讗诇注讝专 砖讛讬讛 转诇诪讬讚讜 砖诇 专讘讬 讬讜讞谞谉 讜讗注''讙 讚专讘讬 讗讘讗 讜专讘讬 讗讘讛讜 讜讻诇 讙讚讜诇讬 讛讚讜专 讞讘专讬讛诐 讚讗诪专讬 诇注讬诇 讘诪转谞讛 讘拽砖 诇讬转谉 诇讛 讻讜' 住讘讬专讗 诇讛讜 讻专' 讗诇注讝专 讚讗讬谉 讛讘注诇 讗讜讻诇 驻讬专讜转 讗讬谞讛讜 谞诪讬 讝讜讟专讬 谞讬谞讛讜 诇讙讘讬 专讘 砖转诇诪讬讚讬 专讘讬 讬讜讞谞谉 讛讬讜: 讻专讘专讘讬 注讘讚讬. 专' 讬讜讞谞谉 砖讛讬讛 讞讘讬专讜 砖诇 专讘: 转专转讬. 讘转诪讬讛 砖谞讬 讚讘专讬诐 砖诇 专讘讗 住讜转专讬谉 讝讛 讗转 讝讛 诇讗 拽谞转讛 诪砖诪注 诇讗 讙讜祝 讜诇讗 驻讬专讜转 讚诇讙诇讜讬讬 讝讜讝讬 讛讜讗 讚讘注讬 讜讛讘注诇 讗讜讻诇 驻讬专讜转 诪砖诪注 砖拽谞转讛 讙讜祝 讛拽专拽注 讚诇讗讜 诇讙诇讜讬讬 讝讜讝讬 讛讜讗 讚讘注讬: 讘诪注讜转 讟诪讜谞讬谉. 砖诇讗 讛讬讜 讬讚讜注讬谉 讜诪驻讜专住诪讬诐 诇讘注诇 诇讗 拽谞转讛 讚诇讙诇讜讬讬 讝讜讝讬 讛讜讗 讚讘注讬: 诪注讜转 砖讗讬谉 讟诪讜谞讬谉. 拽谞转讛 讜讛讘注诇 讗讜讻诇 驻讬专讜转 讚诇讬讻讗 讙诇讜讬讬 讝讜讝讬 砖讛专讬 讙诇讜讬讬谉 讜注讜诪讚讬谉 讛谉: 诇讗 诪谉 讛谞砖讬诐 讻讜'. 讚讗讬讻讗 诇诪讬诪专 讙谞讘讜诐 诇讘注诇讬讛谉 讜诇讗讚讜谞讬讛诐 讜转讬谞讜拽讜转 谞诪讬 砖诪讗 讙谞讘讜 诪讘讬转 讘注诇 讛讘讬转 砖讛诐 讚专讬诐 砖诐 讜讗住讜专 诇住讬讬注 讬讚讬 注讜讘专讬 注讘讬专讛 讜讻砖诇讗 讬拽讘诇讜 诪讛诐 讬讞讝讬专讜 诇诪拽讜诐 砖讙谞讘讜 砖诐: 讬讞讝讬专 诇讗砖讛. 讜诇讗 诇讘注诇 讚讗讬谉 诇谞讜 诇讛讞讝讬拽讛 讘讙谞讘转讛: 讬讞讝讬专 诇讘注诇讛. 砖讗驻讬' 讗诐 谞讬转谉 诇讛 诪诪讜谉. 讝讛 注诇 诪谞转 砖讗讬谉 诇讘注诇讛 专砖讜转 讘讛 诪讻讬讜谉 砖诪转讛 讬讜专砖讛 讘注诇讛 砖讛讘注诇 讬讜专砖 讗转 讗砖转讜 讜讛诇讻讱 讬讞讝讬专 诇讘注诇 讚诪诪讛 谞驻砖讱 注讻砖讬讜 讛专讬 讛讜讗 砖诇 讘注诇讛: 讬讞讝讬专 诇专讘讜. 讚诪住转诪讗 讻诇 诪讛 砖拽谞讛 注讘讚 拽谞讛 专讘讜 讜谞专讗讛 讘注讬谞讬 讚讛讜讗 讛讚讬谉 讗诐 谞砖转讞专专 讛注讘讚 讜讗讞''讻 诪转 讬讞讝讬专 诇专讘讜 砖讛专讬 注讘讚 讛讬讛 讻砖讛驻拽讬讚 诇讝讛 讜住转诐 注讘讚讬诐 讙讝诇谞讬谉 讛谉 讗讘诇 讗诐 谞转讙专砖讛 讛讗砖讛 讜讗讞专 讻讱 诪转讛 讬讞讝讬专 诇讬讜专砖讬讛 讜诇讗 诇讘注诇讛 讚诪砖谞转讙专砖讛 讗讬谉 讛讘注诇 讬讜专砖讛:





转讜住驻讜转





	诇讗 谞讬讞讗 诇讬讛 讚诇讬讛讜讬 注讘讚 诇讜讛 讻讜'. 讜讚讜拽讗 谞拽讟 诇讜讛 讗讘诇 诪讻专 诇讗 讜诪砖讜诐 讗砖讛 讛讜讗 讚谞拽讟 诇讜讛 讗讘诇 讙讘讬 注讘讚 讗讬谉 讞讬诇讜拽 讘讬谉 诇讜讛 诇诪讻专 讚诪讛 砖拽谞讛 注讘讚 拽谞讛 专讘讜: [讘专诐] 专讘讬谞讜 转诐 诇讗 讙专讬住 讘专诐 专' 讗讘讗 讗诇讗 讙专讬住 专' 讗讘讗 讜专讘讬 讗讘讛讜 讜讻诇 讙讚讜诇讬 讛讚讜专 讻讜' 讻讚讬 诇讬驻讜转 讗转 讻讞讜. 讜诇讗 讙专讬住 讗转 讻讞讛 讗诇讗 诇讬驻讜转 讗转 讻讞讜 讜驻讬专砖 砖讬讗讻诇 讛讜讗 讗转 讛驻讬专讜转 讜讛砖转讗 诪讬讬转讬 专讘 讛讜谞讗 讘专 讗讘讬谉 住讬讬注转讗 诇讚讘专讬讜 讚转讬诪讛 讛讜讗 诇讜诪专 砖讛讬讛 砖讜诇讞 砖讻诇 讙讚讜诇讬 讛讚讜专 讞讜诇拽讬谉 注诇讬讜 砖讗诐 讻谉 讗讬谉 诪诪砖 讘讚讘专讬讜 讜讗讬谉 诪转讬讬砖讘 诇专''讬 讙讬专住转讜 讚讗''讻 诪讛 爪专讬讱 诇讜诪专 讘诪转谞讛 讘拽砖 诇讬转谉 诇讛 讜谞专讗讛 诇专''讬 讙讬专住转 讛住驻专讬诐 讘专诐 专' 讗讘讗 讜诇讬驻讜转 讻讞讛 讜驻诇讬讙讬 注诇讬讛 讜住讘专讬 讚诪讜讻专 诇讗砖转讜 诇讗 拽谞转讛 讚诇讙诇讜讬讬 讝讜讝讬 讛讜讗 讚讘注讬 讜住讘专讬 讻专讘 讛讜谞讗 讚讗诪专 讚诇 讝讜讝讬 诪讛讻讗 讜转讬拽谞讬 讘砖讟专 讜诪讛 砖拽讜谞讛 讘砖讟专 讗讬谞讜 讗诇讗 诪转谞讛 讻讬讜谉 讚诇讙诇讜讬讬 讝讜讝讬 讛讜讗 讚讘注讬 讜诇讗 拽谞转讛 讘讝讜讝讬 讜诪讛 砖讻转讘 讘诇砖讜谉 诪讻专 诇讗 讻转讘 讗诇讗 诇讬驻讜转 讗转 讻讞讛 讜驻讬专讜砖 专讘讬谞讜 转诐 讬砖 诇讬讬砖讘 讜诇驻专砖 讘拽砖 诇讬转谉 诇讛 诇注谞讬谉 讝讛 砖讘诪转谞讛 谞转谉 讗转 讻讜诇谉 讜注讜讚 讬砖 诇讬讬砖讘 驻讬专讜砖 专''转 讘诪转谞讛 讘拽砖 讻讜' 讚讗驻讬诇讜 诇诪讗谉 讚讗诪专 拽谞转讛 讘诪讜讻专 诇讗砖转讜 讜诇讗 讗诪专 诇讙诇讜讬讬. 讝讜讝讬 讛讜讗 讚讘注讬 诇讗 拽谞转讛 讗诇讗 诪砖讜诐 讚讘诪转谞讛 谞转谉 诇讛 讚讛讗 讗讬谉 讻讗谉 诪讻专 砖诇讗 谞转谞讛 诇讜 讻诇讜诐 砖讛讚诪讬诐 讛谉 砖诇讜 讘诇讗讜 讛讻讬 讜讗注''驻 砖讗讬谉 讬讻讜诇 诇讛讜爪讬讗 诪诪谞讛 讘讚讬谉 诪''诪 讗诐 转拽祝 诪诪谞讛 讗讜 讛讜爪讬讗 诪讬讚讛 讚专讱 注专诪讛 讛诐 砖诇讜 讻讚讗诪专讬谞谉 讘住诪讜讱 讜讗''讻 讛砖转讗 砖讛讜爪讬讗谉 讚专讱 诪讻专 讛诐 砖诇讜 讜讗讬谉 讻讗谉 诪讻专 讜讛诇讻讱 诇诪''讚 拽谞转讛 诇讗 拽谞转讛 讗诇讗 诪砖讜诐 讚讘诪转谞讛 讘拽砖 诇转转 诇讛 讜讛讗 讚讻转讘 诇讛 讘诇砖讜谉 诪讻专 讻讚讬 诇讬驻讜转 讗转 讻讞讜 诇注谞讬谉 砖讬讗讻诇 讛驻讬专讜转 讻讬 讛诪讻专 诪讘讟诇 讛拽谞讬谉 讚讛讗 讗讬谉 讻讗谉 诪讻专 讻讚驻讬' 讜诇注谞讬谉 砖讚讛 讛讜讬讗 诪转谞讛 讜拽谞转讛 讜诇注谞讬谉 驻讬专讜转 讛讜讬 诪讻专 讜诇讗 拽谞转讛: 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转. 转讬诪讛 讚讗诪专 讘讙讬讟讬谉 讘驻' 讛讝讜专拽 (讚祝 注讝: 讜砖诐 讚''讛 诪讛) 讙讘讬 讛讛讜讗 砖讻讬讘 诪专注 讚讻转讬讘 讙讟 诇讚讘讬转讛讜 讘讛讚讬 驻谞讬讗 讚诪注诇讬 砖讘转讗 讻讜' 讗转讗 诇拽诪讬讛 讚专讘讗 讗诪专 诇讬拽谞讬 诇讛 讛讛讜讗 讗转专讗 讚讗讬转 讘讛 讙讬讟讗 讻讜' 讗诪专 专讘 注讬诇讬砖 诪讛 砖拽谞转讛 讗砖讛 拽谞讛 讘注诇讛 讗讬讻住讬祝 讜诪讗讬 拽讜砖讬讗 讜讛讗 讘诪转谞讛 讗讬谉 讛讘注诇 讗讜讻诇 驻讬专讜转 讗''讻 诇讗 拽谞讛 讘注诇讛 讜讗讜诪专 专讘讬谞讜 转诐 讚讗讬谉 转诇讜讬 讘讗讻讬诇转 驻讬专讜转 诇诪讬拽专讬 讞爪专讛 讚讛讗 专讘讗 住讘专 讻专讬砖 诇拽讬砖 (诇拽诪谉 讚祝 拽诇讜:) 讚拽谞讬谉 驻讬专讜转 诇讗讜 讻拽谞讬谉 讛讙讜祝 讚诪讬 讜讗驻讬诇讜 讬砖 诇讘注诇 驻讬专讜转 讗讬谞讜 诪驻拽讬注 讻讞 讛讗砖讛 砖讛讙讜祝 砖诇讛 讜诪转讙专砖转 砖驻讬专 讗诇讗 讘讛讗 转诇讬讗 诪讬诇转讗 讚诇讗 诪讬拽专讬 讞爪专讛 诇注谞讬谉 讝讻讬讛 讗诇讗 讻砖诪讜讻专转 讜谞讜转谞转 拽讬讬诐 讛诇讻讱 讻砖谞转谉 诇讛 讛讘注诇 讗注''讙 讚讗讬谉 讗讜讻诇 驻讬专讜转 讻讬讜谉 砖讗诐 诪讻专讛 讜谞转谞讛 讗讬谞讜 拽讬讬诐 诇讗 诪讬拽专讬 讞爪专讛 讚讗讚注转讗 讚讛讻讬 砖转诪讻讜专 讜转转谉 诇讗 讬讛讬讘 诇讛 讜诪讬讬转讬 专讗讬讛 讚讛转诐 讘专讬砖 讛讝讜专拽 讙讘讬 讝专拽 诇讛 讘讞爪专讛 驻专讬讱 讞爪专讛 诪讛 砖拽谞转讛 讗砖讛 拽谞讛 讘注诇讛 讜诪砖谞讬 讻讙讜谉 砖讻转讘 诇讛 讚讬谉 讜讚讘专讬诐 讗讬谉 诇讬 讘谞讻住讬讱 讗注''讙 讚讻砖讻转讘 诇讛 谞诪讬 讛讻讬 讬砖 诇讘注诇 驻讬专讬 注讚 砖讬讻转讜讘 诇讛 讜讘驻讬专讜转讬讛谉 讻讚转谞谉 讘讛讻讜转讘 (讻转讜讘讜转 讚祝 驻讙.) 讗驻讬诇讜 讛讻讬 讞砖讬讘 讞爪专讛 讻讬讜谉 砖讗诐 诪讻专讛 讜谞转谞讛 拽讬讬诐 讻讚转谞谉 讘讛讻讜转讘 讜诪讬讛讜 讗讬谞讛 专讗讬讛 讚讗注''讙 讚讗讬谞讜 诪讝讻讬专 讜讘驻讬专讜转讬讛谉 讛讻讬 讘注讬 诇诪讬诪专 讻讚讗砖讻讞谉 诇注讬诇. 讙讘讬 讗讬谉 诇讗讬砖 讞讝拽讛 讘谞讻住讬 讗砖转讜 讜讗''转 讗注''讙 讚讗讬谞讛 讬讻讜诇讛 诇诪讻讜专 转拽谞讬 诇讛 诇讙讟 诪讬讚讬 讚讛讜讛 讗砖讻讬专讜转 讚讗诪专 (讘诪住讻转 诪注''砖 驻''讛 诪''讟) 讙讘讬 专''讙 诪注砖专 (砖谞讬) 谞转讜谉 诇讬讛讜砖注 讜诪拽讜诪讜 诪讜砖讻专 诇讜 讜讘讛诪讜讻专 讗转 讛住驻讬谞讛 (诇拽诪谉 讚祝 驻讚:) 诪讚讚 讜诇讗 诪砖讱 诇讗 拽谞讛 讜讗诐 讛讬讛 驻讬拽讞 砖讜讻专 讗转 诪拽讜诪讜 讜讗讜诪专 专讘讬谞讜 转诐 讚讙讚讜诇 拽谞讬谞讜 砖诇 砖讜讻专 诪讝讛 砖讗驻讬' 诪转 讘转讜讱 讛讝诪谉 讛诪拽讜诐 诪讜砖讻专 诇讬讜专砖讬讜 注讚 讛讝诪谉 诪砖讗''讻 讘讗砖讛 砖讗诐 诪讻专讛 讜谞转谞讛 讛讘注诇 诪讜爪讬讗 诪讬讚 讛诇拽讜讞讜转 讜讘讬专讜砖诇诪讬 诇讗 诪砖诪注 讻驻专''转 讚驻专讬讱 讘专讬砖 讛讝讜专拽 (讙讬讟讬谉 讚祝 注讝.) 讜讙谞转讛 讜讞爪专讛 讗讬谞谉 诪砖转注讘讚讜转 诇讗讬砖 诇讗讻讬诇转 驻讬专讜转 讜诪砖谞讬 专' 讬讜讞谞谉 讘砖诐 专' 讬谞讗讬 注讚 砖讬讻转讜讘 诇讛 讚讬谉 讜讚讘专讬诐 讗讬谉 诇讬 讘谞讻住讬讱 讜讘驻讬专讜转讬讛谉 讜诪砖诪注 诪讚驻专讬讱 诪驻讬专讜转 讚讘驻讬专讜转 讛讚讘专 转诇讜讬 讜诇讗 讘诪讛 砖讗讬谞讛 讬讻讜诇讛 诇诪讻讜专 讜专''讬 讗诪专 讚讗驻讬' 转诇讜讬讛 讛讝讻讬讬讛 讘驻讬专讜转 诪''诪 驻专讬讱 砖驻讬专 讛转诐 诪讛 砖拽谞转讛 讗砖讛 拽谞讛 讘注诇讛 砖诇讗 讛讬讛 谞讜转谉 诇讛 讛讘注诇 诪拽讜诐 讛讙讟 讗诇讗 诪砖讗讬诇 讜讚讜拽讗 讘诪转谞讛 讛讜讗 讚拽讗诪专 讚拽谞转讛 讜讗讬谉 讛讘注诇 讗讜讻诇 驻讬专讜转 讜注讜讚 讗讜诪专 专''讬 讚讛讗 讚讗诪专 讛讻讗 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转 讛讬讬谞讜 讚讜拽讗 砖讗讬谞讜 讗讜讻诇诐 讗讘诇 讻谞讻住讬 诪诇讜讙 讛诐 讗讜转诐 驻讬专讜转 讜讬诇拽讞 讘讛诐 拽专拽注 讜讬讗讻诇 讛驻讬专讜转 讜诪砖讜诐 讛讻讬 驻专讬讱 讛转诐 砖驻讬专 诪讛 砖拽谞转讛 讗砖讛 拽谞讛 讘注诇讛: 拽讘诇 诪谉 讛讗砖讛 讬讞讝讬专 诇讗砖讛. 谞专讗讛 讚讗诐 讗诪专讛 讛讗砖讛 转谉 诇驻诇讜谞讬 砖讛诐 砖诇讜 讚谞讜转谉 诇讜 讚谞讗诪谞转 讛讬讗 讘诪讬讙讜 讚讗讬 讘注讬讗 砖拽诇讛 讗讬讛讬 诪讬谞讬讛 讜讬讛讘讛 诇讬讛 讜讗驻讬' 讗讜诪专 讛讘注诇 砖讛诪诪讜谉 砖诇讜 讗讬谉 诇讜 讻讞 诇讛讜爪讬讗 诪讬讚讛 诪讚拽讗诪专 讬讞讝讬专 诇讗砖讛 讚讛讜讛 诇讬讛 诇诪讬诪专 讬讜讚讬注 诇讘注诇 讚讗诐 讛讬讛 讻讞 讘讬讚 讛讘注诇 诇讛讜爪讬讗 诪讬讚讛 讻砖讗讜诪专 砖讛讜讗 砖诇讜 讜讛讗 讚诪驻诇讬讙 讘住诪讜讱 讘讚讘讬转讛讜 讚专讘讛 讘专 讘专 讞谞讛 讘讬谉 诪讛讬诪谞讗 讘讬谉 诇讗 诪讛讬诪谞讗 讛谞''诪 讘砖注转 诪讬转转讛 讚诇讬转 诇讛 诪讬讙讜 讚讗讬 讘注讬 砖拽诇讛 诪讬谞讬讛 讜讬讛讘讛 诇诪讬 砖专讜爪讛 讜讗诐 转拽祝 讛讘注诇 诪讬讚讛 砖讜讘 讗讬谞讛 讬讻讜诇讛 诇讛讜爪讬讗 诪讬讚讜 讜诇讜诪专 砖诇 驻诇讜谞讬 讛诐 讻讚讗诪专 诇注讬诇 诇讜讛 诪谉 讛讗砖讛 讜讙专砖讛 讗讬谉 诇讛 注诇讬讜 讻诇讜诐 讜讗诐 讛讬转讛 谞讗诪谞转 诇讜诪专 砖诇 驻诇讜谞讬. 讛诐 转讛讗 谞讗诪谞转 诇讜诪专 砖诇讬 讛诐 讘诪讬讙讜 讚讗讬 讘注讬 讗诪专讛 讗讞专讬诐 讛驻拽讬讚讜 讘讬讚讬 讚讗讬谞讛 爪专讬讻讛 诇讜诪专 诪讬 讛诐 讛讗讞专讬诐 讜讬砖讗专 讛诪诪讜谉 诇注讜诇诐 讘讬讚讛 讜讚讜拽讗 讘诪注讜转 讟诪讜谞讜转 讚诇讜讛 诪谉 讛讗砖讛 讚诇注讬诇 讘诪注讜转 讟诪讜谞讜转 讗讬讬专讬 诪讚拽讗诪专 诇讙诇讜讬讬 讝讜讝讬 讛讜讗 讚讘注讬 讗讘诇 诪注讜转 砖讗讬谞谉 讟诪讜谞讜转 讬砖 诇讛 注诇讬讜 讜讻谉 讗诐 转拽祝 诪讜爪讬讗讬谉 诪讬讚讜 讜注讜讚 诪讚拽讗诪专 专讘讗 讚讘诪注讜转 砖讗讬谞谉 讟诪讜谞讜转 拽谞转讛 诪砖诪注 讚讗诐 转拽祝 诪讜爪讬讗讬谉 讗讜转谉 诪讬讚讜 讚讗诐 讗讬谉 诪讜爪讬讗讬谉 讗诪讗讬 拽谞转讛 讛讗 讬讻讜诇 诇讜诪专 诇讛讜爪讬讗 诪讬讚讛 谞转讻讜讜谞转讬 讻讬 诇讗 讬讻讜诇转讬 诇讛讜爪讬讗 诪讬讚讛 讘注谞讬谉 讗讞专 讜讗驻讬' 讘讘''讚 讜讗诐 讛讬讗 谞讜砖讗转 讜谞讜转谞转 讘转讜讱 讛讘讬转 讗讬谞讛 谞讗诪谞转 诇讜诪专 诇讗 砖诇讬 讜诇讗 砖诇 驻诇讜谞讬 讛诐 讻讚讗诪专 诇拽诪谉 (讚祝 谞讘:) 讜讻谉 讛讗砖讛 砖讛讬讗 谞讜砖讗转 讜谞讜转谞转 讻讜' 讜讗诪专讛 砖诇讬 讛诐 注诇讬讛 诇讛讘讬讗 专讗讬讛 讜诇讗 诪讛讬诪谞讬谞谉 诇讛 讘诪讬讙讜 讚讗讬 讘注讬讗 讗诪专讛 砖讛讬讗 谞驻拽讚转 诪砖诇 讗讞专讬诐 讜诪讬讛讜 讛讬讻讗 砖讗讬谞讛 谞讜砖讗转 讜谞讜转谞转 讘讞讬讬 讘注诇讛 讜诪诪讜谉 讘注诇讛 诪爪讜讬 讘讬讚讛 讬砖 诇讛住转驻拽 讗诐 讞砖讘讬谞谉 诇讛 讻讗讬诇讜 谞讜砖讗转 讜谞讜转谞转 讗诐 诇讗讜:





专讘讬谞讜 讙专砖讜诐

讜讻诇 讙讚讜诇讬 讛讚讜专 讗诪专讜. 讜讚讗讬 拽谞转讛 讚诇讗 讗诪专讬谞谉 诇讙诇讜讬讬 讝讜讝讬 注讘讚 诪砖讜诐 讚讘诪转谞讛 讘拽砖 诇讬转谉 诇讛:



讜讘注诇 讗讜讻诇 驻讬专讜转. 讻谞讻住讬 诪诇讜讙:



拽谞转讛 讜讗讬谉 讛讘注诇 讗讜讻诇 驻讬专讜转. 诪砖讜诐 讚讻讜诇讛 砖讚讛 讘讬谉 讙讜祝 讜讘讬谉 驻讬专讜转 讬讛讬讘 诇讛:



砖讘拽 诪专 专讘专讘讬. 讚讛讬讬谞讜 专讘 讜专讘 讛讜谞讗 讚讗诪专讬 诇注讬诇 讚拽谞转讛 讜讘注诇 讗讜讻诇 驻讬专讜转:



讜注讘讚转 讻讝讜讟专讬. 讻专' 讗诇注讝专 讚讛讜讛 转诇诪讬讚讬讛 讚专讘:



讻专讘专讘讬. 专' 讬讜讞谞谉:



转专转讬. 拽讗诪专 讜讛诇讗 讞讚讗 住转专讗 诇讗讬讚讱 讚讗讬 诇讗 拽谞转讛 讗诪讗讬 讗讬爪讟专讬讱 诇诪讬诪专 讛讘注诇 讗讜讻诇 驻讬专讜转 讗驻讬' 讙讜祝 讛拽专拽注 谞诪讬 砖诇讜 讛讜讛:



讘诪注讜转 讟诪讜谞讬诐. 砖诪讟诪谞转 诪诪谞讜 诇讗 拽谞转讛 讜讛讻诇 砖诇讜 诪砖讜诐 讚诇讙诇讜讬讬 讝讜讝讬 讛讜讗 讚注讘讚. 讗讘诇 讘诪注讜转 砖讗讬谞诐 讟诪讜谞讬诐 拽谞转讛 讜讛讘注诇 讗讜讻诇 驻讬专讜转:



诇讗 诪谉 讛谞砖讬诐 讜讻讜'. 讚讗讬讻讗 诇诪讬诪专 讙讜谞讘讬谉 诇讘注诇讬讛谉 讜诇讗讚讜谞讬讛诐:





专诪讘"谉

讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转. 讜拽砖讬讗 讛讻讗 讚讛讗 讗诪专讬谞谉 (讘诪住讻转 讙讬讟讬谉 讚祝 注"讝 讗') 讙讘讬 诪转谞讜转 讛讘注诇 讜讗诪讗讬 诪讛 砖拽谞转讛 讗砖讛 拽谞讛 讘注诇讛 讘专讬砖 驻专拽 讛讝讜专拽 讙讟 讜讗诐 讗讬谉 讛讘注诇 讗讜讻诇 驻讬专讜转 诪讗讬 拽谞讛 砖讗祝 注诇 驻讬 砖讛讜讗 讬讜专砖讛 诇讗讜 拽谞讬谉 讛讜讗 讗诇讗 讻讘谉 讘谞讻住讬 讛讗讘.
讜专讘讬谞讜 转诐 讝"诇 讻转讘 讘住驻专 讛讬砖专 (拽诇讙) 砖讗注"驻 砖讗讬谉 讛讘注诇 讗讜讻诇 驻讬专讜转 诪"诪 讗诐 诪讻专讛 讜谞转谞讛 讜诪转讛 讘讟诇 讗诐 讻谉 诇诪讛 拽谞讗讛 砖讗诐 谞转讙专砖讛 讛专讬 讛谉 砖诇讛 讜砖讗讬谉 讛讘注诇 讗讜讻诇 驻讬专讜转. 讜讻讬讜谉 砖讗诐 诪讻专讛 讜谞转谞讛 讘讟诇 讗注"驻 砖讛驻讬专讜转 砖诇讛 讗讬谉 讝讜 讞爪讬专讛 砖转转讙专砖 讘讛 讚讻讬 讗拽砖讬谞谉 诪讛 砖拽谞转讛 讗砖讛 拽谞讛 讘注诇讛 诇讗 诪砖讜诐 驻讬专讬 拽讗诪专讬谞谉 讚讛讗 拽讬讬诪讗 诇谉 拽谞讬谉 驻讬专讜转 诇讗讜 讻拽谞讬谉 讛讙讜祝 讚诪讬 讗诇讗 诪砖讜诐 砖讗诐 诪讻专讛 讜谞转谞讛 讘讟诇.
讜讗讬 拽砖讬讗 诇讱 讚讛讗 讻讬 讻转讘 诇讛 讚讬谉 讜讚讘专讬诐 讗讬谉 诇讬 讘谞讻住讬讱 讗诐 诪讻专讛 讜谞转谞讛 拽讬讬诐 讻讚转谞谉 (讘讻转讜讘讜转 讚祝 驻"讙 讘') 讜诪讗讬 砖谞讗 讛讗 诇讗 拽砖讬讗 讚讛转诐 讚讻讬讜谉 讚讗诪专 诇讛 讘谞讻住讬讱 诪砖诪注 讗讘诇 诇讗 讘驻讬专讜转讬讛 讘谞讻住讬讱 讜诇讗 诇讗讞专 诪讬转讛 讗诐 诪转讛 讬讜专砖讛 讜诪讞讬讬诐 讗讜讻诇 驻讬专讜转 讗诐 讻谉 诇诪讛 讻转讘 诇讛 讚讬谉 讜讚讘专讬诐 讗讬谉 诇讬 讘谞讻住讬讱 注诇 讻专讞讱 砖讗诐 诪讻专讛 讜谞转谞讛 拽讬讬诐 讜诪转谞讬转讬谉 讛讬讗 讘驻专拽 讛讻讜转讘 (讻转讜讘讜转 驻讙,讗).
讜注讚讬讬谉 讬砖 诇讛拽砖讜转 注诇讬讜 讻讬讜谉 砖讛驻讬专讜转 砖诇讛 讗诪讗讬 讗讬谞讜 拽讜谞讛 诇讛 讞爪专讛 砖讛专讬 讞爪专 砖讗讜诇讛 讜砖讻讜专讛 拽讜谞讛 诇讛. 讜讞诇拽 讛专讘 讝"诇 讘讬谉 谞讻住讬 讗砖讛 讝讜 诇谞讻住讬诐 讗讞专讬诐 砖诇 砖讗讜诇讛 诇驻讬 砖讝讜 讗诐 诪转讛 讛讘注诇 讬讜专砖讛 诪讬讚 讜讻谉 讗诐 诪讻专讛 讜诪转讛 讗讘诇 讗诐 砖讗诇 诇讝诪谉 讛讬讜专砖讬谉 诪砖转诪砖讬谉 讘讛 讻诇 讬诪讬 砖讗诇转讛 讜诇讗 注诇讜 讚讘专讬讜 讻讛讜讙谉 砖讗诐 讻谉 砖讗诇 诇注爪诪讜 住转诐 诇讗 转拽谞讛 诇讜 讗诇讗 讜讚讗讬 诪讛 砖讗诪专讜 诪讛 砖拽谞转讛 讗砖讛 拽谞讛 讘注诇讛 诪驻谞讬 砖谞讻住讬讛 诪砖讜注讘讚讬谉 诇讜 诇讘注诇 诇驻讬专讜转讬讜 讜讻诇砖讜谉 讛讝讛 诪驻讜专砖转 砖诐 讘讬专讜砖诇诪讬 讜诪讛 砖讗诪专讜 砖诐 讘驻专拽 讛讝讜专拽 讻讙讜谉 砖讻转讘 诇讛 讚讬谉 讜讚讘专讬诐 讗讬谉 诇讬 讘谞讻住讬讱 讚诇讬讻讗 诇诪讬诪专 转讜 诪讛 砖拽谞转讛 讗砖讛 拽谞讛 讘注诇讛 诇讗讜 讚讜拽讗 讗诇讗 爪专讬讱 诇诪讬诪专 讜讘驻讬专讜转讬讛谉 讗诇讗 砖诇讗 讞砖砖 诇驻专砖 讻讬 讛讛讬讗 讚讘砖诪注转讬谉 诇注讬诇 讛讬诇讻讱 拽砖讬讗 诇谉 砖诪注转讬谉 讟讜讘讗 讚讛讻讗 诪砖诪讟 诇讻讜诇讬 注诇诪讗 砖讗讬谉 讛讘注诇 讗讜讻诇 驻讬专讜转 讜诪砖诪注 讚专讘讗 讙讜驻讬讛 诪专讗 讚砖诪注转讗 讚讛转诐 讛讻讬 住讘讬专讗 诇讬讛 讛讻讗 讜讗驻砖专 讚砖讗谞讬 讛转诐 讚讻讬讜谉 讚诇讗 讬讛讘 诇讬讛 讗诇讗 诪砖讜诐 讚转拽祝 诇讬讛 注诇诪讗 讛讜讬讗 诇讬讛 讻注讬谉 讛讗 讚讗诪专讬谞谉 讘诪注讜转 讟诪讜谞讜转 讜讗讬谉 讛讻讬 谞诪讬 讚讙讜祝 拽谞转讛 讚讗讬讛讜 诇讛讻讬 诪讻讜讬谉 讗讘诇 诇讗 拽谞转讛 讛驻讬专讜转 讜讻讬讜谉 砖讬砖 诇讜 讗讻讬诇转 驻讬专讜转 诪讛 砖拽谞转讛 讛讬讗 拽谞讛 讘注诇讛 讜讗讬谉 讝讛 谞讻讜谉. 讜讘转讜住驻讜转 讘诪住讻转 讙讬讟讬谉 诪爪讗转' 讚讛转诐 砖讗诇讛 讛讜讗 讚讗砖讗诇讛 讛讛讜讗 讚讜讻转讗 讚诪讜转讬讘 讘讬讛 讙讬讬讟' 讚诪住转诪讗 诇讗 讘注讬讗 诇诪讬转讘 诇讛 讘讬转讛 讜讘诪转谞讛 讻讬讜谉 讚谞讜转谉 诇讛 讘注讬谉 讬驻讛 拽谞转讛 讜讗讬谉 诇讘注诇 驻讬专讜转 讗讘诇 讗砖讗诇讛 拽谞转讛 讗诇讗 砖讛讘注诇 讗讜讻诇 驻讬专讜转 讜讬诇拽讞 讘砖讻讬专讜转 拽专拽注 讜讛讘注诇 讗讜讻诇 驻讬专讜转.
讜诪讻诇 诪拽讜诐 诇注谞讬谉 讛讚讬谉 讗诪转 讛讜讗 砖讛谞讜转谉 诪转谞讛 诇讗砖转讜 砖拽谞转讛 讜讗讬谉 讛讘注诇 讗讜讻诇 驻讬专讜转 讗诐 诪讻专讛 讜谞转谞讛 讜诪转讛 讛讘注诇 诪讜爪讬讗 诪讬讚 讛诇拽讜讞讜转 讻讚讬谉 谞讻住讬 诪诇讜讙 讜讻讱 讻转讘 讛谞讙讬讚 专讘 砖诪讜讗诇 讛诇讜讬 讘砖诐 转砖讜讘转 专讘讬谞讜 砖专讬专讗 讜专讘讬谞讜 讛讗讬讬 讙讗讜谉 讝"诇. 



诪谉 讛讗砖讛 讬讞讝讬专 诇讗砖讛 诪谉 讛注讘讚 讬讞讝讬专 诇注讘讚. 驻讬专讜砖 砖讛讚讬谉 讻讱 讛讜讗 诇诪拽讜诐 砖谞讟诇 讬讞讝讬专 砖讛专讬 诇讗 讛驻住讬讚讜 讛讘注诇讬诐 讘拽讘诇转讜 砖诇 讝讛 讜诪讬讛讜 诇讗讞专 砖讛讞讝讬专 诇讛诐 讗诐 讘讗讜 讛讘注诇讬诐 讜转讘注讜诐 讚讬谉 讛讗砖讛 注诐 讘注诇讛 讻讱 讛讜讗 砖讛讗砖讛 谞讗诪谞转 诇讜诪专 讘诪转谞讛 谞转谞讜 诇讬 讜讛讘注诇 讗讜讻诇 驻讬专讜转 讗讘诇 讗诐 讗诪专讛 讗讞专 谞转谞讛 诇讬 注诇 诪谞转 砖讗讬谉 诇讘注诇讬 专砖讜转 讘讛谉 讗讜 讗转讛 谞转转诐 诇讬 讗讬谞讛 谞讗诪谞转 讜讗讜讻诇 驻讬专讜转 砖讻诇 诪讛 砖讘讬讚 讛讗砖讛 讘讞讝拽转 讛讘注诇 讛讜讗 砖讬讗讻诇 驻讬专讜转讬讜 讚诪砖讜诐 讗讬讘讛 讜拽讟讟讛 讛转拽讬谞讜 专讘谞谉 讜讗诐 讛讬转讛 谞讗诪谞转 谞拽讬砖 讜讗转讬 转讙专讗 讛讜讗 讜注讜讚 砖讬讚讜 注讚讬驻讗 诪讬谞讛 诇驻讬讻讱 讛讬讗 讛诪讜爪讬讗讛 讜注诇讬讛 讛专讗讬讛 转讚注 砖讗诇讜 讛讬转讛 谞讗诪谞转 讘讻讱 讛讬讗讱 讗诪专讜 讗讘诇 讗诐 讗诪专讜 讘砖注转 诪讬转讛 砖诇 驻诇讜谞讬 讛谉 讬注砖讜 驻讬专讜砖 诇驻讬专讜砖讗 砖讗讬谞讛 谞讗诪谞转 诇讬讛诪谞讛 讘诪讬讙讜 讚讗讬 讘注讬讗 讗诪专讛 讗讞专 谞转谞诐 诇讬 讘诪转谞讛 注"诪 砖讗讬谉 诇讘注诇讬 专砖讜转 讘讛谉 讘讞讬讬讜 讜讘诪讜转讬 讗诇讗 诪讛 砖转讗讻诇讬 诇驻讬讻讱 讗讬 谞诪讬 砖讘注诇 讻转讘 诇讛 讚讬谉 讜讚讘专讬诐 讗讬谉 诇讬 讘谞讻住讬讱 讜讘驻讬专讜转讬讛谉 讘讞讬讬讱 讜讘诪讜转讬讱 讜讻讚讗诪专讬 讘注诇诪讗 诇注谞讬谉 讘讻讜专 讗诇讜 讘注讬 诇诪讬转谉 诇讬讛 诪转谞讛 诪讬 诇讗 讬讛讬讘 诇讬讛 讜讗注"驻 砖讛讬讗 讘讗讛 诇讗讞专 诪讬转讛 讜讻诇 砖讻谉 讛讻讗 讜注讜讚 砖讗诐 讬讻讜诇讛 诇讜诪专 讻谉 讗祝 讻砖诪转讛 讬讜专砖讬讛 讬讟注谞讜 讗讬谉 讛讘注诇 讬讜专砖 讜讛讜讗讬诇 讜讛诇诇讜 讘讗讬谉 诇讬讬专砖 讬讞诇讜拽讜 诇诪讛 讗诪专讜 讬讞讝讬专 诇讘注诇讛 砖讛讜讗 讬讜专砖 讗诇讗 砖诪注 诪讬谞讛 砖讞讝拽转 讻诇 诪讛 砖讘讬讚 讛讗砖讛 讻讚讬谉 谞讻住讬 诪诇讜讙 讜诪转谞讛 住转诐 砖讛讘注诇 讗讜讻诇 驻讬专讜转 讜讬讜专砖讛 诇驻讬' 讻砖诪转讛 谞转专讜拽谞讛 讛专砖讜转 诇讘注诇 讜讗讬谞讛 谞讗诪谞转 砖诇讗 讻诇 讛讬诪谞讛 诇讛讜爪讬讗讛 诪专砖讜转 讛讘注诇 砖讘讞讝拽转讜 讛谉 注讜诪讚讬谉 诇驻讬专讜转 讜诇讬专讜砖讛.
讜讗诐 转讗诪专 讗讬 讗诪讬讚谉 诇诪讛 谞讗诪谞转 诪驻讜专砖 讘讬专讜砖诇诪讬 讘驻专拽 讛讙讜讝诇 诪砖讜诐 砖讗讬谉 讗讚诐 注砖讜讬 诇砖拽专 讘砖注转 诪讬转讛 讜讛讜讗讬诇 讜讬砖 专讙诇讬诐 诇讚讘专 砖讛讬讗 讗诪讬讚讛 谞讗诪谞转.
讜诪讬讛讜 讗讬谉 讛讘注诇 谞讗诪谉 诇讜' 诪砖诇讬 讙谞讘讛 讗讜 诪爪讬讗讛 讛谉 讗讜 诪诪注砖讛 讬讚讬讛 拽诪爪讛 讜讙讜祝 讜驻讬专讜转 砖诇讬 讗诇讗 讘谞讻住讬 诪诇讜讙 讛谉 诇讻诇 讚讘专 讙讜祝 砖诇讛 讜驻讬专讜转 砖诇讜 诇驻讬讻讱 讻转讘 讛专讘 专' 砖诪讜讗诇 讝"诇 砖讗诐 谞转讙专砖讛 讜讗讞专 讻讱 诪转讛 砖讬转讝讬专 诇讬讜专砖讬讛 砖讛专讬 诪砖谞转讙专砖讛 砖讜讘 讗讬谉 诇讘注诇讛 讘讛谉 专砖讜转 诇讗 讘驻讬专讜转 讜诇讗 讘讬专讜砖讛 讗诇讗 讘注讘讚 砖谞砖转讞专专 讬讞讝讜专 诇讘注诇讬诐 砖讗诐 谞转谞讜 诇讜 讘诪转谞讛 住转诐 砖诇 专讘讜 讛谉 讜讗诐 注诇 转谞讗讬 注诇讬讜 讛专讗讬' 讜讬驻讛 讻讬讜谉 诇驻讬 诪讛 砖讻转讘谞讜.
讜讘讬专讜砖诇诪讬 讘驻' 诪爪讬讗讜转 讛讗砖讛 诪爪讬谞讜 讙讘讬 诪爪讬讗转 讗砖讛 诇讘注诇讛 专"讬 诇讗 讗诪专 讻谉 讗诇讗 讻讚讬 砖诇讗 转讛讗 讗砖讛 诪讘专讞转 讝讛讜讘讬' 诪砖诇 讘注诇讛 讜讗讜诪专转 诪爪讬讗讛 诪爪讗转讬 讛讙注 注爪诪讱 砖谞转谉 诇讛 讗讞专 讘诪转谞' 拽讜诇 讬讜爪讗 讘诪转谞讛 讜讗讬谉 拽讜诇 讬讜爪讗 诇诪爪讬讗讛 讛讙注 注爪诪讱 砖诪爪讗转 讘注讚讬诐 讝讜 诪驻谞讬 讝讜 砖诪注讬' 诪讬谞讛 诪讚讞砖讜 专讘谞谉 诇诪爪讬讗讛 砖诇讗 转讗诪专 诪爪讬讗讛 诪爪讗转讬 讜转拽谞讜 砖转讛讗 诪爪讬讗转讛 砖诇讜 讗诇诪讗 讻谉 讛讜讗 砖转讛讗 谞讗诪谞转 讜讛讬讜 讛谞讻住讬诐 砖诇讛 讜讬砖 诇讘注诇 讘讛谉 驻讬专讜转 讜讬专讜砖讛 讜诪讬讛讜 讘诪转谞讛 诇讗 讞砖讜 诇讻讱 砖拽讜诇 讬讜爪讗 诇诪转谞讛 讜讗讬谞讛 诪注讬讝讛 驻谞讬讛 诇讜' 砖诇讬 讛诐 讜讘驻专拽 讛讻讜转讘 讻讬讜爪讗 讘讛 专讘讬 讗诪讬 讘砖诐 专' 讬讜讞谞谉 讘讚讬谉 讛讬讛 砖讗诐 诪讻专讛 讜谞转谞讛 砖讬讛讗 诪讻专讛 拽讬讬诐 砖讘住讜祝 讝讻讛 讘讛谉 驻讬' 讬讜专砖 讛讜讗 讜诇讗 诇讜拽讞 专讗砖讜谉. 讜诇诪讛 讗诪专讜 讘讟诇 砖诇讗 转讛讗 讗砖讛' 诪讘专讞转 谞讻住讬诐 诪砖诇 讘注诇讛 讜讗讜诪专转 诪砖诇讬 讛谉 讗诇诪讗 谞讗诪谞转 讛讬讗 讘讻讱 诇讜诪专 诪砖诇讬 讛谉 讜讛讜讗 砖讬讗讻诇 讛讘注诇 讛驻讬专讜转 讜讬讛讗 讬讜专砖讛 讜讗诐 讗诪专讛 砖讗讬谉 诇讘注诇讛 专砖讜转 讘讛谉 讘讞讬讬讛 讜讘诪讜转讛 诇讗 讻诇 讛讬诪谞讛. 讜讻转讘 讛专讘 专' 讬讛讜住祝 讛诇讜讬 讝"诇 砖讗诐 讗诪专讛 诪讞讬讬诐 砖诇 驻诇讜谞讬 讛谉 讜讛讞讝专转讬讛 诇讜 讗讬谉 诇讘注诇 诇注专注专 注诇讬讜 讻讬讜谉 砖讘讬讚讛 谞诪爪讗讜, 爪"注.
讜讛讗 讚讗诪专讬谞谉 讘诪注讜转 讟诪讜谞讜转 诇讗 拽谞转讛 诇讗 拽谞转讛 讻诇诇 拽讗诪专讬谞谉 讜讗驻讬诇讜 讘讟讜注谞转 砖诇讬 讛谉 讜诇讗 诇诪讬诪专讗 讚诪爪讬 讗诪专 讗讬讛讜 砖诇讬 讛诐 讗诇讗 砖讗诐 诇讗 讟注谞讛 讛讬讗 讻诪转谞讛 谞转谞讜 诇讬 讗讬谉 诪讜爪讬讗讬谉 诪讬讚讜 讜讘讬谉 砖讟注谞讛 讘讬谉 砖诇讗 讟注谞讛 讛诪讻专 讘讟诇 讚讗讬讛讜 诇讙诇讜讬讬 讝讜讝讬 讛讜讗 讚注讘讚 讜注讚讬讬谉 讛讜讗 讟讜注谉 讚砖诇讜 讛谉 讻讚驻专讬砖讬转 讜专"讙 讚住讘专 诇讗 讗诪专讬谞谉 诇讙诇讜讬讬 讝讜讝讬 讛讜讗 讚讘注讬 诪砖讜诐 讚讻讬讜谉 讚讝讘讬谉 诇讛 讛讗 讗讜讚讬 讚诇讗讜 讝讜讝讬 讚讬讚讬讛 谞讬谞讛讜.
讜讻谉 讛讗 讚转谞讬讗 诇讜讛 诪谉 讛讗砖讛 讜讙专砖讛 诪谉 讛注讘讚讬诐 讜谞砖转讞专专讜 讗讬谉 诇讛诐 注诇讬讜 讻诇讜诐 讛讻讬 拽讗诪专 讗讬谉 讬讻讜诇讬谉 诇讜诪专 讛讜讗讬诇 讜砖注讘讚转 注爪诪讱 讜谞讟诇转 讘转讜专转 讛诇讜讗讛 讛专讬 谞转讞讬讬讘转 诪砖讜诐 讚拽讬诐 诇谉 诇讙诇讜讬讬 讝讜讝讬 讛讜讗 讚注讘讚 讜诇讗 谞讬讞讗 诇讬讛 诇砖讜讜讬讬 谞驻砖讬讛 注讘讚 注讘讚讬讜 讗讘诇 讗诐 讟注谞讛 讛讗砖讛 讚砖诇讛 讛诐 讗诐 讗讬谞讛 谞讜砖讗转 讜谞讜转谞转 讘转讜讱 讛讘讬转 讛讚讬谉 注诪讛 讻诪讜 砖驻讬专砖谞讜.
讜讬砖 砖住讜讘专讬谉 讚讘诪讻专 讻讬讜谉 砖转驻住 讛讘注诇 讛诪注讜转 诪谉 讛住转诐 砖诇讜 讛谉 讜砖讜讘 讗讬谞讛 谞讗诪谞转 诇讜诪专 谞讻住讬 诪诇讜讙 讛诐 砖讗诇讜 讘注讜讚诐 讘讬讚讛 讟注谞讛 谞讗诪谞转 讜诇讬讻讗 诇诪讬诪专 转讜 诇讙诇讜讬讬 讝讜讝讬 注讘讚.





专砖讘"讗

 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转. 讜诪讬讛讜 讗诐 诪转讛 讛讘注诇 讬讜专砖讛. 讛讗 诇诪讛 讛讚讘专 讚讜诪讛 诇讗讘 砖谞转谉 诇讘谞讜 诪转谞讛 砖讗讬谉 诇讗讘 讘讛谉 讗讻讬诇转 驻讬专讜转, 讜讗诐 诪转 讛讘谉 讛讗讘 讬讜专砖讜, 讜讗驻讬诇讜 诪讻专讛 讛讬讗 讗讜 谞转谞讛 诇讗讞专 讜诪转讛, 讛讘注诇 诪讜爪讬讗 诪讬讚 讛诇拽讜讞讜转 讗诇讗 讗诐 讻谉 驻讬专砖 诇讛 砖转讜讻诇 诇诪讻讜专 讜诇讬转谉 诇讗讞专, 讜讗驻砖专 砖注讜讚 爪专讬讻讛 砖讬讻转讜讘 诇讛 讘驻讬专讜砖 砖讗诐 谞转谞讛 讗讜 诪讻专讛 诇讗讞专讬诐 砖诇讗 讬讛讗 讛讜讗 诪讜爪讬讗 诪讬讚 讛诇拽讜讞讜转, 讛讗 诇讗讜 讛讻讬 诇讗, 砖诇讗 讗诪专 诇讛 砖转讜讻诇 诇诪讻讜专 讜诇讬转谉, 讗诇讗 砖诇讗 讬讜爪讬讗 讛讜讗 诪讬讚 讛诇拽讜讞讜转 讘讞讬讬讛, 讗讘诇 诇讗讞专 诪讬转讛 讛讜讗 诪讜爪讬讗 诪讬讚 讛诇拽讜讞讜转 注讚 砖讬驻专砖, 讜讻谉 讚注转 讙讗讜谉 讝"诇. 讜讗讬谉 讚注转讬 谞讜讟讛 诇讻讱.
讛讗 讚讗住讬拽 专讘讗 讛讻讗 讚讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转. 讗讬讻讗 诇诪讬讚拽, 讚讛讗 讗诪专讬谞谉 讘专讬砖 驻专拽 讝讜专拽 (讙讟讬谉 注讝, 讘) 讛讛讜讗 讙讘专讗 讚讻转讘 讙讬讟讗 诇讚讘讬转讛讜 讘诪注诇讬 讬讜诪讗 讚砖讘转讗, 诇诪讞专 转拽祝 注诇讬讛 注诇诪讗 讟讜讘讗, 讗转讜 诇拽诪讬讛 讚讗讘讗 讗诪专 诇讛讜 转讬讝讬诇 讗讬讛讬 讜转讞讜讚 讜转驻转讞 讻讬 讛讬讻讬 讚转讬拽谞讬 讘讬转讗 讜转拽谞讛 讙讬讟讗 讗讙讘 讘讬转讗, 讜讛拽砖讜 注诇讬讛 讜讛讗 诪讛 砖拽谞转讛 讗砖讛 拽谞讛 讘注诇讛, 讗讬讻住讬祝, 讗诇诪讗 讛讘注诇 讗讜讻诇 驻讬专讜转 讗驻讬诇讜 讘诪转谞讛 砖谞转谉 诇讛 讗讬讛讜 讙讜驻讬讛. 讜讬"诇 讚讛转诐 诇讗 讛拽谞讗讛 讙诪讜专讛 讛讬转讛 讗诇讗 砖讗诇讛 讛讬转讛, 讜诇讗 砖讬讬讱 诇诪讬诪专 讘讛 讘注讬谉 讬驻讛 谞转谉, 讗诇讗 讛专讬 讛讬讗 讻诪讻专 砖讛讘注诇 讗讜讻诇 驻讬专讜转.



讗讬谉 诪拽讘诇讬谉 驻拽讚讜谞讜转 诇讗 诪谉 讛谞砖讬诐 讜诇讗 诪谉 讛注讘讚讬诐 讜诇讗 诪谉 讛转讬谞讜拽讜转 拽讘诇 诪谉 讛讗砖讛 讬讞讝讬专 诇讗砖讛 拽讘诇 诪谉 讛注讘讚 讬讞讝讬专 诇注讘讚 拽讘诇 诪谉 讛拽讟谉 讬注砖讛 诇讜 住讙讜诇讛. 驻讬专讜砖, 诇讻转讞诇讛 诇讗 讬拽讘诇 诪讛诐, 讞讜砖砖讬谉 砖诪讗 讙谞讘讜诐 诪谉 讛讘注诇讬诐, 讜讗讬谉 诪住讬讬注讬谉 讬讚讬 注讜讘专讬 注讘讬专讛. 讜讗诐 拽讘诇 讬讞讝讬专 诇讗砖讛 讜诇注讘讚 讜诇讗 诇讘注诇 讜诇讗讚讜谉, 讚砖诪讗 谞讬转谞讜 诇讛诐 讘注谞讬谉 砖讗讬谉 诇讘注诇讬诐 讘讛诐 讻诇讜诐, 讜诇诪拽讜诐 砖谞讟诇 讬讞讝讬专. 讜讻转讘 诪讜专讬 讘砖诐 专讘讬谞讜 讬爪讞拽 讝"诇 讛讬讚讜注 讘注诇 讛转讜住驻讜转, 讚诪讛讗 砖诪注讬谞谉, 砖讗诐 讬砖 诪注讜转 讘讬讚 讛讗砖讛, 谞讗诪谞转 诇讜诪专 谞讻住讬 诪诇讜讙 砖诇讬 讛诐, 砖讬专砖转讬诐 讗讜 砖谞讬转谞讜 诇讬 讘诪转谞讛 讗讜 砖谞讬转谞讜 诇讬 注诇 诪谞转 砖讗讬谉 诇讘注诇讬 讘讛谉 讻诇讜诐, 讗诇讗 诪讛 砖讗谞讬 谞讜砖讗转 讜谞讜转谞转 诇驻讬, 讜讻谉 讛注讘讚, 砖讻诇 讝诪谉 砖讛诐 讘讬讚诐 讛诐 谞讗诪谞讬谉, 讜讝讛讜 砖砖谞讬谞讜 讜讻讜诇谉 砖讗诪专讜 讘砖注转 诪讬转转谉 砖诇 驻诇讜谞讬 讛诐 讬注砖讛 讻驻讬专讜砖谉, 讗诇诪讗 谞讗诪谞讬谉 讛诐. 讜转讚注 诇讱 注讜讚, 诪讚拽转谞讬 讬讞讝讬专 诇讗砖讛 讜讬讞讝讬专 诇注讘讚, 讜讗诐 讗讬转讗 讚讻诇 砖讛谉 讘讬讚 讛讗砖讛 讜讘讬讚 讛注讘讚 讛讘注诇讬谉 诪讜爪讬讗讬谉 诪讬讚讬讛谉, 诇诪讛 讬讞讝讬专 诇讗砖讛 讜诇注讘讚 讜讘注诇讬诐 讘讗讬谉 讜诪讜爪讬讗讬谉 诪讬讚诐. 讜讻谉 讛讚讬谉 讘诪讜讻专 讘诪注讜转 讟诪讜谞讬谉 诇讗砖转讜, 诪砖讘讗讜 诇讬讚 讛讘注诇 讛讜讗 砖讬讻讜诇 诇讛讞讝讬拽 讘讛谉, 讛讗 拽讜讚诐 砖讘讗 诇讬讚讜 讛谉 谞讗诪谞讬谉. 讻谉 讻转讘 诪讜专讬 讝"诇 讘砖诐 专' 讬爪讞拽 讝"诇.
讜讗诐 转讗诪专 讗诐 讻谉 讻砖诪转讜 诇诪讛 讬讞讝讬专 诇讘注诇讬诐, 讜讻诇 砖讻谉 诇讗讬讻讗 讚讗诪专' 讬注砖讛 驻讬专讜砖 诇驻专讜砖谉. 讬"诇 讚讻诇 砖讛谉 讘讞讬讬诐 讛谞讻住讬诐 讘讞讝拽转谉, 讜讬讚 谞驻拽讚 谞诪讬 讻讬讚谉, 讗讘诇 讻诇 砖诪转讜 讗讬谞谉 讘讞讝拽转谉 讗诇讗 讘讞讝拽转 讛讬讜专砖, 讚讛讬讬谞讜 讛讘注诇讬诐, 讜讻讬讜谉 砖专讜讘 讛谞讻住讬诐 讛诪爪讜讬讬谉 讘讬讚谉 讛谉 诪砖诇 讘注诇讬诐, 讗祝 注诇 驻讬 砖讗诪专讜 拽讜讚诐 诪讬转讛 砖诇 驻诇讜谞讬 讛谉 讜诇讗 讛住驻讬拽 讛谞驻拽讚 诇讛讞讝讬专 讘讞讬讬讛诐, 讻讘专 讬爪讗讜 诪专砖讜转谉 讜诪讟讬诇讬谉 讗讜转诐 讗讞专 讛专讜讘 讜讛诪爪讜讬, 讚讛讬讬谞讜 讛讘注诇讬诐, 讜讻诪讗谉 讚讗诪专 讬注砖讛 驻讬专讜砖 诇驻专讜砖谉. 讗讘诇 诇诪讗谉 讚讗诪专 讬注砖讛 讻驻讬专讜砖谉 诇讗 拽砖讬讗 诪讬讚讬, 砖讛专讬 讛谉 谞讗诪谞讬谉 讜谞讜转谞讬谉 讗驻讬诇讜 诇讗讞专 诪讬转讛, 讜讻诇 砖诇讗 爪讜讜 讚讬谉 讛讜讗 砖谞讞讝讬拽 诇讘注诇讬诐 砖讛诐 讛讬讜专砖讬诐 讜讛谞讻住讬诐 讘讞讝拽转谉. 讜讛讗 讚讗诪专讬谞谉 讜讻讜诇谉 砖讗诪专讜 讘砖注转 诪讬转转谉, 诇讗讜 讚讜拽讗, 讗诇讗 讛讜讗 讛讚讬谉 讘讞讬讬讛谉 讘讘专讬讗讜转谉, 讗诇讗 讗讜专讞讗 讚诪诇转讗 谞拽讟, 砖讗讬诇讜 讘讘专讬讗讜转谉 诪讛 诇讛谉 诇讙诇讜转 讜诇讜诪专 砖诇 驻诇讜谞讬 讛谉, 讬讟诇讜 讝讛 诪讝讛 讜讬讞讝讬专讜 诇诪驻拽讬讚. 讜讻谉 驻讬专砖 专"砖 讝"诇.
讜讛专诪讘"谉 讝"诇 讻转讘 讚讗讬谞谉 谞讗诪谞讬谉 诇讜诪专 砖诇谞讜 讛诐, 砖谞讬转谞讜 诇谞讜 注诇 诪谞转 砖讗讬谉 诇讘注诇讬诐 讘讛谉 讻诇讜诐, 讗诇讗 诪讛 砖讗谞讜 谞讜转谞讬谉 诇驻讬谞讜, 砖讗诐 [诇讗] 讻谉 诇诪讛 注讜砖讬谉 驻讬专讜砖 诇驻讬专讜砖谉 讜讗驻讬诇讜 诇讗讞专 诪讬转讛, 讻讬讜谉 砖讛讬讜 讛谉 讬讻讜诇讬谉 诇讬转谉 讘讞讬讬讛诐 谞注砖讛 讻驻讬专讜砖谉 讗驻讬诇讜 诇讗讞专 诪讬转讛, 讜讻讚讗诪专讬谞谉 讘驻专拽 谞讜讞诇讬谉 (拽讻讝, 讘) 讙讘讬 讘讻讜专 讗诇讜 讘注讬 诇诪讬转谉 诇讬讛 诪转谞讛 诪讬 诇讗 诪爪讬 讬讛讬讘, 讜讗祝 注诇 驻讬 砖讛讬专讜砖讛 讘讗讛 诇讗讞专 诪讬转讛, 讜诪讛 砖讗诪专讜 讗讬 讗诪讚谉 讬注砖讛 讻驻讬专讜砖谉, 讻讘专 驻讬专砖讜 讘讬专讜砖诇诪讬 讘驻专拽 讛讙讜讝诇 (讛"讝) 诪砖讜诐 砖讗讬谉 注砖讜讬 诇砖拽专 讘砖注转 诪讬转讛. 讜诇驻讬' 讚讘专讬讜 讝"诇 讛讗 讚拽转谞讬 讬讞讝讬专 诇讗砖讛 讜讬讞讝讬专 诇注讘讚, 诇讗讜 讚讜拽讗 拽讗诪专, 讻诇讜诪专 诇讛诐 讜诇讗 诇讘注诇讬诐, 讗诇讗 诇驻讬 砖讗诪专讜 砖讗讬谉 诪拽讘诇讬谉 诪讛谉 驻拽讚讜谞讜转, 讚讗诇诪讗 讞讜砖砖讬谉 诇讛诐 砖诪讗 诪砖诇 讘注诇讬诐 讙谞讘讜诐, 讛讜讛 住诇拽讗 讚注转讱 讗诪讬谞讗 讗诐 拽讘诇讜诐 谞讬讞讜砖 诇讛诐 讛砖转讗 谞诪讬 讜诇讗 谞讞讝讬专诐 诇讛诐, 拽讗 诪砖诪注 诇谉 讗讬谉 诪拽讘诇讬诐 诪讛诐 诇讻转讞诇讛, 讜诪讬讛讜 讗诐 拽讘诇讜, 诇诪拽讜诐 砖谞讬讟诇讜 讬讞讝讬专讜.
讜讗讬谉 讝讛 诪讞讜讜专 讘注讬谞讬 讻诇 讛爪讜专讱, 讚诇诪讗谉 讚讗诪专 讬注砖讛 驻讬专讜砖 诇驻讬专讜砖谉 讜诪讞讝讬专讬谉 诇讘注诇讬诐, 讗诇诪讗 注讚 砖诇讗 诪转讜 讗讬谉 诪讞讝讬专讬谉 诇讘注诇讬诐, 讜讻诇 砖讻谉 诇诪讗谉 讚讗诪专 讬注砖讛 讻驻讬专讜砖谉, 讚讗讬 讗诪专转 砖讛谉 讗讬谞谉 谞讗诪谞讬谉 诇讛讜爪讬讗诐 诪专砖讜转 讘注诇讬诐 讜讬讚 讘注诇讬诐 注讚讬驻讗 诪讬讚谉, 讜讛谉 诪讜爪讬讗讬谉 诪讬讚 讘注诇讬诐 讜讗讬谉 讛讘注诇 诪讜爪讬讗 诪讬讚谉, 讗诐 讻谉 讗驻讬诇讜 诪讛砖转讗 讬讞讝讬专 谞驻拽讚 诇讬讚 讘注诇讬诐, 讜讻诇 砖讻谉 诇讗讚讜谉, 砖讗讬谉 诇讞诇拽 讘讜 讘讬谉 讙讜祝 诇驻讬专讜转, 砖讗诐 讬砖 诇讗讚讜谉 讘讛谉 讗讻讬诇转 驻讬专讜转 讗祝 讛讙讜祝 砖诇讜, 讚讗讬谉 讬讚 诇注讘讚 讘诇讗 专讘讜 讜诪讛 砖拽谞讛 注讘讚 拽谞讛 专讘讜. 讜讗诐 转讗诪专 讗讬谉 讛讻讬 谞诪讬, 讗诐 讻谉 诪讗讬 拽讗诪专 讜讻讜诇谉 砖讗诪专讜 讘砖注转 诪讬转转谉 砖诇 驻诇讜谞讬 讛谉 讬注砖讛 讻驻讬专讜砖谉. 讜讗讬 诪砖讜诐 砖讗诪专讜 讘讬专讜砖诇诪讬 诇驻讬 砖讗讬谉 讗讚诐 注砖讜讬 诇砖拽专 讘砖注转 诪讬转讛, 讛讗 诇讬转讛, 讚诇驻讜诐 讙诪专讬谉 诪砖拽专 讜注讜砖讛 拽谞讜谞讬讗 讗驻讬诇讜 讘砖注转 诪讬转讛, 讻讚讗诪专讬谞谉 讘注专讻讬谉 讘驻专拽 砖讜诐 讛讬转讜诪讬诐 (注专讻讬谉 讻讙, 讗) 讚讚讜拽讗 讘砖注转 讛诪讬转讛 讜注诇 讛讛拽讚砖 讗讬谞讜 注讜砖讛 拽谞讜谞讬讗, 讛讗 注诇 讛讛讚讬讜讟 注讜砖讛 拽谞讜谞讬讗 讗驻讬诇讜 讘砖注转 诪讬转讛. 讜专"砖 讝"诇 讻谉 驻讬专砖 讚讘砖注转 诪讬转讛 诇讗讜 讚讜拽讗, 讗诇讗 讗讜专讞讗 讚诪讬诇转讗 谞拽讟, 讜讻诪讜 砖讻转讘谞讜. 讜诪讛 砖讛拽砖讛 专讘讬' 讝"诇 讜讘讗 诇讚诪讜转讛 诇讗讜诪专 讘砖注转 诪讬转转讜 讗讬砖 驻诇讜谞讬 讘谞讬 讘讻讜专 讚谞讗诪谉, 讜讗诪专讜 砖诐 驻砖讬讟讗 诇讗 讬讛讗 讗诇讗 诇讗讞专 讗讬 讘注讬 诇诪讬转谉 诇讬讛 诪转谞讛 诪讬 诇讗 诪爪讬 讬讛讬讘, 砖讗谞讬 讛转诐 砖讛谞讻住讬诐 讘讘讬专讜专 砖诇讜 讛谉, 讗讘诇 讻讗谉 砖讬砖 诇住驻拽谉 讘砖诇 讘注诇讬诐, 讜专讜讘 谞讻住讬诐 砖转讞转 讬讚讜 讜讛诪爪讜讬讬谉 讘讛谉 诪砖诇 讘注诇讬诐, 讻砖诪转讜 讜讬爪讗讜 诪专砖讜转谉 讗谞讜 诪讟讬诇讬谉 讗讜转谉 讗讞专 专讜讘 讜诪爪讜讬, 讻诪讜 砖讻转讘转讬 诇诪注诇讛 诪砖诪讜 砖诇 诪讜专讬 讝"诇. 讜讗诐 谞驻砖讱 诇讜诪专 砖讗讬谉 讟注诐 讝讛 诪住驻讬拽 讜讘讗转 诇讚诪讜转讛 诇讛讛讬讗 讚讘讻讜专, 讘讗 讜谞住诪讜讱 注诇讬讛 诇驻住讜拽 讻讗谉 讻诇讬砖谞讗 讚讗诪专 讬注砖讛 讻驻讬专讜砖谉 讜讻诇讬砖谞讗 讘转专讗 讚专讘 讚讗诪专 讗讬 讗诪讬讚讗 讘专转讬讱 注砖讛 讻驻专讜砖讛. 讻讱 谞专讗讛 诇讬 诇讛注诪讬讚 讚讘专讬 诪讜专讬 讝"诇 讜砖讗诪专 诪砖讜诐 专讘讬谞讜 讬爪讞拽 讝"诇 砖讛讜讗 专讘 诪讜讘讛拽.
讙诐 讻谉 谞专讗讛 诪讚讘专讬 专"砖 讝"诇, 砖讛讜讗 讝"诇 驻讬专砖 讬讞讝讬专 诇讗砖讛 讜诇讗 诇讘注诇 讚讗讬谉 诇谞讜 诇讛讞讝讬拽讛 讘讙谞讘转讛, 诪转讛 讬讞讝讬专 诇讘注诇讛, 讜讗驻讬诇讜 讗诐 谞讬转谉 诇讛 诪注讜转 注诇 诪谞转 砖讗讬谉 诇讘注诇讛 专砖讜转 讘讜, 诪讻讬讜谉 砖诪转讛 讬讜专砖讛 讘注诇讛, 砖讛讘注诇 讬讜专砖 (讘拽讘专) [讗转 讗砖转讜], 讜讛讬诇讻讱 讬讞讝讬专 诇讘注诇讛, 讚诪诪讛 谞驻砖讱 讛专讬 讛讜讗 砖诇 讘注诇讛. 注讚 讻讗谉. 讗诇讗 砖讗谞讬 转诪讛 讘讚讘专讬讜, 砖讛讜讗 讝"诇 讻转讘 讘注讘讚 诪转 讬讞讝讬专 诇专讘讜, 讚诪住转诪讗 讻诇 诪讛 砖拽谞讛 注讘讚 拽谞讛 专讘讜, 注讚 讻讗谉, 讜讗诐 讻谉 讗驻讬诇讜 诪注转讛 诇诪讛 诇讗 讬讞讝讬专 诇讗讚讜谉, 讜诪讗讬 砖谞讗 讗砖讛 讜诪讗讬 砖谞讗 注讘讚, 讚诪讚拽讗诪专讬谞谉 讬讞讝讬专 诇讗砖讛 讜诇讗 诇讘注诇 讗诇诪讗 讗讬谉 诇讘注诇 讘讛谉 讗驻讬诇讜 讗讻讬诇转 驻讬专讜转 讜诪讞讝讬拽讬谉 讗讜转谉 讘诪转谞讛 注诇 诪谞转 砖讗讬谉 诇讘注诇讛 专砖讜转 讘讛谉 讗诇讗 诪讛 砖讛讬讗 谞讜转谞转 讘驻讬讛, 讜讗诐 讻谉 讗驻讬诇讜 讘注讘讚 谞讗诪专 讻谉.
讜注讜讚 讻转讘 讝"诇: 讜讛讜讗 讛讚讬谉 讗诐 谞砖转讞专专 讛注讘讚 讜讗讞专 讻讱 诪转 讬讞讝讬专 诇专讘讜, 砖讛专讬 注讘讚 讛讬讛 讻砖讛驻拽讬讚讜 诇讝讛, 讜住转诐 注讘讚讬诐 讙讝诇谞讬诐 讛诐, 讗讘诇 谞转讙专砖讛 讛讗砖讛 讜讗讞专 讻讱 诪转讛, 讬讞讝讬专 诇讬讜专砖讬讛 讜诇讗 诇讘注诇讛, 讚诪砖谞转讙专砖讛 讗讬谉 讝讛 讛讘注诇 讬讜专砖讛. 注讚 讻讗谉. 讜讗讬谞讬 讬讜讚注 诪讗讬 砖谞讗 注讘讚 诪讗讬 砖谞讗 讗砖讛, 讚讻讗谉 讜讻讗谉 讗诪专 讬讞讝讬专 诇讗砖讛 讬讞讝讬专 诇注讘讚, 讜讻讜诇谉 砖讗诪专讜 讘砖注转 诪讬转转谉 砖诇 驻诇讜谞讬 讛谉 讬注砖讛 讻驻讬专讜砖谉, 讜讛讜讗 讝"诇 驻讬专砖 讚诇讗讜 讚讜拽讗 讗诇讗 讗驻讬诇讜 讘讞讬讬讛谉. 讜爪专讬讱 诇讬 注讬讜谉 讘讚讘专讬讜.





讛诪讗讬专讬

讗讬谉 诪拽讘诇讬谉 诇讻转讞诇讛 驻拽讚讜谞讜转 诇讗 诪谉 讛谞砖讬诐 讜诇讗 诪谉 讛注讘讚讬诐 讜诇讗 诪谉 讛转讬谞讜拽讜转 诪驻谞讬 砖讬砖 诇讞讜砖 讘讛诐 砖诪讗 讙谞讘讛 讛讬讗 讗爪诇诐 讜讗诐 拽讘诇 诪谉 讛讗砖讛 讬讞讝讬专 诇讗砖讛 砖诪讗 讗祝 讛讬讗 讛讜驻拽讚讜 讗爪诇讛 诪讗讚诐 讗讞专 讜讗诐 讛讞讝讬专诐 诇讘注诇 讬专讗讛 诇讬 砖讗祝 讛讬讗 讬讻讜诇讛 诇讻讜驻讜 诇讛讞讝讬专 诇讛 讜诪讟注诐 讝讛 讜讛讜讗 讞讜讝专 讜讻讜驻讛 讗转 讛讘注诇 诇讛讞讝讬专诐 诇讜 讜诇讛讞讝讬专诐 诇讛 讜讬砖 讗讜诪专讬诐 砖诪讻讬讜谉 砖讛讞讝讬专 诇讘注诇 讛讞讝讬专 讜讗诐 讛讚讘专 讻谉 专"诇 砖讗讚诐 讗讞专 讛驻拽讬讚诐 诇讛 爪专讬讻讛 诇讙诇讜转讜 讜讬讞讝讬专诐 讛讘注诇 讜诪"诪 讗讬谉 讛讘注诇 专砖讗讬 诇讻讜驻讜 诇讛讞讝讬专诐 诇讜 讜讗诐 诪转讛 讬讞讝讬专诐 诇讘注诇 讜讻谉 拽讘诇 诪谉 讛注讘讚 讬讞讝讬专 诇注讘讚 讜讗诐 诪转 讬讞讝讬专 诇讘注诇 讜讗诐 拽讘诇 诪谉 讛拽讟谉 讗诇 讬讞讝讬专诐 诇讜 砖诪讗 讬讗讘讚诐 讗诇讗 讬注砖讛 诇讜 住讙诇讛 讜讛讜讗 砖讬拽谞讛 诪讛诐 住驻专 转讜专讛 讗讜 讗讬诇谉 诇驻讬专讜转讬讜 讜讗诐 诪转 讬讞讝讬专 诇讬讜专砖讜 讜讗诐 讗诪专讜 讛讗砖讛 讜讛注讘讚 讘砖注转 诪讬转转谉 砖诇 驻诇谞讬 讛诐 讛专讬 讝讛 爪专讬讱 砖讬讞拽讜专 讜讬讚拽讚拽 注诇 爪讜讗转谉 讜讗诐 谞专讗讛 诇讜 诪讻讞 讗诪转诇讗讜转 砖讛注谞讬谉 讻谉 讬注砖讛 讻驻讬专讜砖谉 讜讗诐 谞专讗讛 诇讜 砖讗讬谞讜 讻谉 讗诇讗 砖讛诐 诪转讻讜讜谞讬诐 诇讛讘专讬讞 诪谉 讛讘注诇 讜讛讗讚讜谉 讗祝 讛讜讗 讬注砖讛 驻讬专讜砖 诇驻讬专讜砖谉 讻诇讜诪专 砖讬讻讬专 讗转 讻讜谞转谉 砖讛讬讗 砖诇讗 讻讛讜讙谉 讜讬讞讝讬专诐 诇讘注诇 讜诇讗讚讜谉 讜诪"诪 讚讜拽讗 讘砖注转 诪讬转讛 讛讗 讗诐 讘讞讬讬讛 讜讘讘专讬讗讜转讛 讗诪专讛 诇讜 诇讬转谞诐 诇驻诇谞讬 讗讬谉 诇讜 诇讚拽讚拽 讻诇诇 讗诇讗 讬注砖讛 讻驻讬专讜砖讛 砖讛专讬 讛讜讗 讟注讜谉 诇讛讞讝讬专诐 诇讛 讗诐 专爪转讛 讘讻讱:



讻转讘讜 讞讻诪讬 讛爪专驻转讬诐 砖讛讘注诇 砖专讗讛 讘讬讚 讗讞专 讻诇讬 砖讗砖转讜 诪讻专转讜 诇讜 讜讟讜注谉 砖讛讬讗 讙谞讘转讜 诪讗爪诇讜 讗诐 讟注谉 讛诇讜拽讞 讘专讜专 诇讬 砖诪砖诇讛 讛讬讗 注诇 爪讚 砖讛讬讗 讬讻讜诇讛 诇诪讻专讜 谞讗诪谉 诪转讜讱 砖讗诐 专爪讛 讟讜注谉 讗转讛 诪讻专转讜 诇讬:



讗注"驻 砖讘讬讗专谞讜 讘诪转讛 砖讬讞讝讬专 诇讘注诇讛 诪"诪 讗诐 谞转讙专砖讛 诪讞讝讬专 讛讜讗 诇讛 讜诪"诪 讘注讘讚 讗诐 谞砖转讞专专 讞讻诪讬 讛爪专驻转讬诐 讻转讘讜 砖讬讞讝讬专 诇专讘讜 讜诇讗 讬专讗讛 诇讬 讻谉 砖讛专讬 讗驻砖专 砖讗讞专讬诐 讛驻拽讬讚讜 讗爪诇讜 讻诪讜 砖讻转讘谞讜:





讬讚 专诪"讛

专讛. 讗诪专 专讘讗 讛诇讻转讗 讛诪讜讻专 砖讚讛 诇讗砖转讜 诇讗 拽谞转讛 讜讘注诇 讗讜讻诇 驻讬专讜转 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转. 讜诪转诪讛讬谞谉 注诇讛 转专转讬 讗诪专转, 讛诪讜讻专 砖讚讛 诇讗砖转讜 诇讗 拽谞转讛, 讜讛讚专 讗诪专转 讜讛讘注诇 讗讜讻诇 驻讬专讜转, 驻讬专讬 讛讜讗 讚讗讬转 诇讬讛 讛讗 讙讜驻讗 诇讬转 诇讬讛, 讗诇诪讗 拽谞转讛. 讜诪驻专拽讬谞谉 诇讗 拽砖讬讗 讻讗谉 讘诪注讜转 讟诪讜谞讬谉 讻讗谉 讘诪注讜转 砖讗讬谞谉 讟诪讜谞讬谉. 讘诪注讜转 讟诪讜谞讬谉 砖诇讗 讛讬讛 讛讘注诇 讬讜讚注 讘讛谉 诇讗 拽谞转讛 讚讗诪专讬谞谉 诇讙诇讜讬讬 讝讜讝讬 讛讜讗 讚讘注讗, 讘诪注讜转 砖讗讬谞谉 讟诪讜谞讬谉 拽谞转讛 讜讛讘注诇 讗讜讻诇 驻讬专讜转 讚讗诪专 专讘 讬讛讜讚讛 讘诪注讜转 讟诪讜谞讬谉 诇讗 拽谞转讛 讘诪注讜转 砖讗讬谞谉 讟诪讜谞讬谉 拽谞转讛. 诪讬讛讜 讛讘注诇 讗讜讻诇 驻讬专讜转 讻讚专讘讗. 讜讚讜拽讗 讘诪讻专 讗讘诇 讘诪转谞讛 讗讬谉 讛讘注诇 讗讜讻诇 驻讬专讜转. 讜诪讗讬 砖谞讗 诪讻专 讜诪讗讬 砖谞讗 诪转谞讛, 讗诪专讬 讙讘讬 诪讻专 讗讬讻讗 诇诪讬诪专 诪讚拽驻讬讚 诇诪砖拽诇 讝讜讝讬 诇讗 讗住转诇拽 诪驻讬专讗 讜诇讗讜 诇讗拽谞讜讬讬 诇讛 讙讜驻讗 讜驻讬专讗 拽讗 诪讬讻讜讬谉 讗诇讗 诇讝讜讝讬 讛讜讗 讚拽讗 讘注讬, 讜讻讬 诪拽谞讬 诇讛 讙讜驻讗 讘诇讞讜讚 讛讜讗 讚拽讗 诪拽谞讬 诇讛 讚转讬讛讜讬 讛讗讬 讗专注讗 讻砖讗专 谞讻住讬 诪诇讜讙 讚讬诇讛. 讗讘诇 讙讘讬 诪转谞讛 讻讬讜谉 讚诇讗 拽驻讬讚 诇诪砖拽诇 讝讜讝讬 诇讬讻讗 诇诪讬诪专 讚诇讝讜讝讬 讛讜讗 讚拽讗 讘注讬, 讜注诇 讻专讞讬讱 讻讬 讗拽谞讬 诇讛 诇讙诪专讬 讛讜讗 讚讗拽谞讬 诇讛.



讜讛砖转讗 讚讗诪专转 诇讬转 诇讬讛 驻讬专讬 讗诐 诪讻专讛 讜谞转谞讛 拽讬讬诐, 讚诇讗 诪讬讘注讬讗 诪讞讬讬诐 讚诇讗 诪爪讬 诪驻讬拽 讚讛讗 诇讬转 诇讬讛 驻讬专讬, 讗诇讗 讗驻讬诇讜 诇讗讞专 诪讬转讛 谞诪讬 诇讗, 讚讻讬讜谉 讚讗诪讜专 专讘谞谉 诇讬转 诇讬讛 驻讬专讬 砖"诪 讻讬 讗住转诇拽 诪讛讗讬 讗专注讗 讗驻讬诇讜 诪讚讬谉 谞讻住讬 诪诇讜讙 谞诪讬 讗讬住转诇拽 诪讬谞讛, 诇驻讬讻讱 讗诐 诪讻专讛 讜谞转谞讛 拽讬讬诐. 转讚注 讚讗驻讬诇讜 讛讻讜转讘 诇讗砖转讜 讚讬谉 讜讚讘专讬诐 讗讬谉 诇讬 讘谞讻住讬讱 讗注"讙 讚诇讗 讗讬住转诇拽 诪驻讬专讬 讗诐 诪讻专讛 讜谞转谞讛 拽讬讬诐, 讜讛讜讗 讛讚讬谉 讘讗砖转讜 谞砖讜讗讛 讛讬讻讗 讚拽谞讜 诪讬谞讬讛 讜讻诇 砖讻谉 谞讜转谉 讚诇讬转 诇讬讛 驻讬专讬 讚讗诐 诪讻专讛 讜谞转谞讛 拽讬讬诐. 诪讬讛讜 讜讚讗讬 讚讗诐 诪转讛 注讚 砖诇讗 诪讻专讛 讜谞转谞讛 讗驻讬诇讜 讗拽谞讬 诇讛 讗讚注转讗 讚诇讗 讬专讬转 诇讛 讛讘注诇 讬讜专砖讛, 诪讬讚讬 讚讛讜讛 讛讻讜转讘 诇讗砖转讜 谞砖讜讗讛 讚讬谉 讜讚讘专讬诐 讗讬谉 诇讬 讘谞讻住讬讱 讜讘驻讬专讜转讬讛谉 讘讞讬讬讱 讜讘诪讜转讬讱 讚讗驻讬诇讜 拽谞讜 诪讬讚讜 讗诐 诪转讛 讬讜专砖讛 讻讚讘专讬专谞讗 讘驻专拽 讛讻讜转讘.



讜诪住转讘专讗 讚讻讬 讗诪专讬谞谉 讘诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转, 讻砖谞转谉 诇讛 诇讗讞专 谞砖讜讗讬谉, 讚讜诪讬讗 讚诪讻专 讚诪讬讬专讬 诇讗讞专 谞讬砖讜讗讬谉, 讚讗讬 拽讜讚诐 谞讬砖讜讗讬谉 诇讬讻讗 诇驻诇讜讙讬 讘讬谉 诪注讜转 讟诪讜谞讬谉 诇诪注讜转 砖讗讬谞谉 讟诪讜谞讬谉, 讚讛谞讬 讜讛谞讬 讗讻转讬 诇讗讜 讚讬讚讬讛 谞讬谞讛讜 讜讻讬 讬讛讬讘 诇讛 诇讗讞专 谞讬砖讜讗讬谉 讛讜讛 诇讬讛 驻讬专讬. 讚讻讬讜谉 讚诪拽诪讬 诪转谞讛 讛讜讛 拽谞讬 诇讬讛 讗讬转转讗 诇讘注诇 拽谞讬谉 讙诪讜专 讜诇讗 拽谞讬 讘讛 讘转专 讛讻讬 讝讻讜转讗 讬转讬专转讗 讚诇讗 讛讜讛 拽谞讬讗 诇讬讛 诪拽诪讬 诪转谞讛 讻讬 讛讬讻讬 讚诇讬讙讘讬 讘讛讜 驻讬专讬 诪讞诪转讛 诇讬转 诇讬讛 驻讬专讬, 讚讛讗 讻讬 讗住转诇拽 诪砖注转 诪转谞讛 诇讙诪专讬 讗住转诇拽, 讜诇讘转专 诪转谞讛 谞诪讬 诇讗 拽谞讬讗 诇讬讛 讝讻讜转讗 讬转讬专转讗 讚诇讝讻讬 讘驻讬专讬 诪讞诪转讬讛. 讗讘诇 讛讬讻讗 讚讬讛讬讘 诇讛 诪拽诪讬 谞讬砖讜讗讬谉, 诪讻讬 谞住讬讘 诇讛 讗讬转 诇讬讛 驻讬专讬, 讚诇讗 诪讘注讬讗 讛讬讻讗 讚讗拽谞讬 诇讛 注诇 诪谞转 砖转谞砖讗 诇讜, 讗讬 谞诪讬 诪注讻砖讬讜 讜诇讗讞专 谞讬砖讜讗讬谉, 讚讻诪讻专 讚诪讬 讚讗讬 诇讗讜 讛讻讬 诇讗 讛讜讛 诪讬谞住讘讗 诇讬讛, 讜讻讬讜谉 讚诪砖讜诐 讚讜讞拽讗 讚谞讬砖讜讗讬谉 讛讜讗 讚讬讛讬讘 诇讛 讛讜讛 讻诪讻专 讚讗讬转 诇讬讛 驻讬专讬, 讗诇讗 讗驻讬诇讜 讘住转诪讗, 讗讬 谞诪讬 讚讗拽谞讬 诇讛 诪拽诪讬 讗讬专讜住讬谉 讜砖讬讚讜讻讬谉, 讗注"讙 讚讘砖注转 讛拽谞讗讛 讗住转诇拽 诪讬谞讛 诇讙诪专讬, 讻讬讜谉 讚诪拽诪讬 谞讬砖讜讗讬谉 讛讜讗 讚讗住转诇拽 讗讛谞讬讬讗 诇讛 讝讻讜转讗 讚谞讬砖讜讗讬谉 讚讗转讬讗 诇讬讛 讘转专 讛讻讬 诇诪讬讞诇 讗讛讗讬 讗专注讗 讻诪讛 讚讞讬讬诇讗 讗砖讗专 谞讻住讬 讚讗转讜 诇讛 诪注诇诪讗.



讜讻讬讜谉 讚讗讬转 诇讬讛 驻讬专讬 讗诇诪讗 讻砖讗专 谞讻住讬 诪诇讜讙 讚讬诇讛 诪砖讜讬谞谉 诇讛, 讗诐 诪讻专讛 讜谞转谞讛 讘讟诇, 诪讬讚讬 讚讛讜讛 讗谞驻诇讜 诇讛 注讚 砖诇讗 谞砖讗转 讜谞砖讗转. 讚诇讗 诪讘注讬讗 讛讬讻讗 讚诇讗 驻专讬砖 讚讗拽谞讬 诇讛 谞讛诇讛 讗驻讬诇讜 诇讗讞专 谞讬砖讜讗讬谉, 讚讻讬讜谉 讚诪注讬拽专讗 讙讜驻讗 讚讘注诇 讛讜讗 讗讬讻讗 诇诪讬诪专 讚讻讬 讗拽谞讬 诇讛 讗讚注转讗 讚转讬拽讜诐 讘讬讚讛 讻诪讗谉 讚讗拽谞讬 诇讛 讗讬谞讬砖 诪注诇诪讗, 讚诇讻讬 诪讬谞住讘讗 诇讬讛 诇讛讗讬 诪诪讬诇讗 讞讬诇讗 注诇讛 讝讻讜转讗 讚谞讬砖讜讗讬谉, 讗诇讗 讗驻讬诇讜 讛讬讻讗 讚驻专讬砖 诇讛 讘讬谉 拽讜讚诐 谞讬砖讜讗讬谉 讘讬谉 诇讗讞专 谞讬砖讜讗讬谉, 讻讬讜谉 讚谞住讬讘 诇讛 讘转专 讛讻讬谉 讞讬诇讗 注诇讛 讝讻讜转讗 讚谞讬砖讜讗讬谉, 诇讗 砖谞讗 讗讙讜驻讗 讜诇讗 砖谞讗 讗驻讬专讗. 讜诇讗 讚诪讬 诇讻讜转讘 诇讗砖转讜 讗专讜住讛 讚讬谉 讜讚讘专讬诐 讗讬谉 诇讬 讘谞讻住讬讱 讛讬讻讗 讚讙诇讬 讗讚注转讬讛 讚讗驻讬' 诇讘转专 谞讬砖讜讗讬谉 拽讗 诪住转诇拽, 讚讗注"讙 讚讗讬转 诇讬讛 驻讬专讬 讗诐 诪讻专讛 讜谞转谞讛 拽讬讬诐, 讚砖讗谞讬 讛转诐 讚讻讬讜谉 讚诪注讬拽专讗 讙讜驻讗 讚讬讚讛 讛讜讛 讜讗讬讛讜 讻讬 拽讗 讝讻讬 诇讗讞专 谞讬砖讜讗讬谉 诪讻讞 谞讬砖讜讗讬谉 拽讗 讝讻讬, 讻讬 讙诇讬 讗讚注转讬讛 讚讗住转诇拽 讗驻讬诇讜 诇讗讞专 谞讬砖讜讗讬谉 注诇 讻专讞讬讱 讻讬 拽讗 诪住转诇拽 诪讝讻讜转讗 讚讗转讬讗 诇讬讛 诪讻讞 谞讬砖讜讗讬谉 拽讗 诪住转诇拽 讜诇讗转谞讜讬讬 讗谞讬砖讜讗讬谉 拽讗 讗转讬, 讜讗讬 讗诪专转 诪讻专讛 讘讟诇 讚讬谉 讜讚讘专讬诐 讗讬谉 诇讬 讘谞讻住讬讱 讚讻转讘 诇讛 诪讗讬 讗讛谞讬 诇讬讛. 讗讘诇 讛讻讗 讻讬讜谉 讚诪注讬拽专讗 讙讜驻讗 讚谞讜转谉 讛讜讗, 讗注"讙 讚驻专讬砖 谞诪讬 诇讗讞专 谞讬砖讜讗讬谉, 讻诇 讻诪讛 讚诇讗 驻讬专砖 讚诇讗转谞讜讬讬 讗谞讬砖讜讗讬谉 拽讗 诪讬讻讜讬谉 讗讬讻讗 诇诪讬诪专 讚讻讜诇讛 诪讬诇转讗 诇讛拽谞讗讛 讙专讬讚转讗 拽讗 诪讻讜讬谉 讜诇诪讛讜讬 讻诪讗谉 讚讗拽谞讬 诇讛 讗讬谞讬砖 诪注诇诪讗 拽讜讚诐 谞讬砖讜讗讬诐 讚转讬拽讜诐 讘讬讚讛 讗驻讬诇讜 诇讗讞专 谞讬砖讜讗讬谉 讻砖讗专 谞讻住讬 诪诇讜讙 讚讬诇讛, 讜讛讗讬 讚讻转讘 诇讛 谞诪讬 诇讗讞专 谞讬砖讜讗讬谉 诇砖讜驻专讗 讚砖讟专讗 讛讜讗 讚注讘讚, 讻诪讗谉 讚讗诪专 诪注转讛 讜注讚 注讜诇诐.



讜讛谞讬 诪讬诇讬 讘讞讬讬讛 讜诇驻讬专讜转, 讗讬 谞诪讬 讛讬讻讗 讚诪讻专讛 讜谞转谞讛 讜讗驻讬诇讜 诇讗讞专 诪讬转讛, 讛讗讬 讻讚讬谞讬讛 讜讛讗讬 讻讚讬谞讬讛, 讗讘诇 诇讗讞专 诪讬转转讛 讛讬讻讗 讚诇讗 诪讻专讛 讜诇讗 谞转谞讛, 诇讗 砖谞讗 讗拽谞讬 诇讛 诪拽诪讬 谞讬砖讜讗讬谉 讜诇讗 砖谞讗 诇讗讞专 谞讬砖讜讗讬谉 讬专讬转 诇讛 讘注诇, 讚讬专讜砖转 讛讘注诇 诇讗 驻拽注讛 讗诇讗 讛讬讻讗 讚讗转谞讬 注诇讛 诪拽诪讬 谞讬砖讜讗讬谉 讘诇讬砖谞讗 讚诪讜讻讞 讗讬专讜砖讛. 诪讬讚讬 讚讛讜讛 讗讻讜转讘 诇讗砖转讜 讚讬谉 讜讚讘专讬诐 讗讬谉 诇讬 讘谞讻住讬讱, 讚讗驻讬诇讜 讻转讘 诇讛 讜讘驻讬专讜转讬讛谉 讜讘驻讬专讬 驻讬专讜转讬讛谉, 讻诇 讻诪讛 讚诇讗 讻转讘 诇讛 讘讞讬讬讱 讜讘诪讜转讬讱 讗诐 诪转讛 讬讜专砖讛, 讜讗驻讬诇讜 讘砖讗专 谞讻住讬 诪诇讜讙 讚讬诇讛, 讜讻诇 砖讻谉 讘诪讗讬 讚讻转讘 诇讛 讘注诇 诪讚讬诇讬讛.



讜讗诐 谞转讗诇诪谞讛 讗讜 谞转讙专砖讛 砖拽诇讛 诇讛 诇讛讚讬讗 诇讗专注讗 诇讘专 诪讻转讜讘转讛. 讜诇讗 讚诪讬讗 诇讻诇讬诐 砖注诇讬讛, 讚讛转诐 讻讬讜谉 讚诪讬讚讬 讚诪讬讞讬讬讘 讘讬讛 讘转谞讗讬 讘讬转 讚讬谉 讛讜讗 讚讜诪讬讗 讚诪讝讜谞讜转 讚诇讗讞专 诪讬转讛 讜讘转谞讗讛 讚讻诇 讬讜诪讬 诪讬讙专 讗诇诪谞讜转讬讱 讘讘讬转讬 讛讜讗 讚转诇讬, 讻讬 诪拽谞讬 诇讛 讗讚注转讗 讚诪讬拽诐 讘诪讬讙专 讗专诪诇讜转讛 讛讜讗 讚诪拽谞讬 诇讛, 讜讻讬讜谉 讚讻诇讬诐 诇诪讬拽诐 讜讻转讜讘讛 诇诪讬驻拽, 砖讻讱 讻讜转讘 诇讛 诇讻砖转谞砖讗讬 诇讗讞专 转讟诇讬 诪讛 砖讻转讜讘 诇讬讻讬, 讻讬 砖拽诇讛 讻转讜讘转讛 讚讬谞讗 讛讜讗 诇诪讬砖诐 讻诇讬诐 砖注诇讬讛, 讚讗讚注转讗 诇诪砖拽诇 讜诇诪讬驻拽 诇讗 讗拽谞讬 诇讛. 讗讘诇 诪转谞讛 讚诇讗 诪讬讚讬 讚诪讬讞讬讬讘 讘讬讛 讘转谞讗讬 讘讬转 讚讬谉 讛讜讗 讗诇讗 诪讚注转讗 讚谞驻砖讬讛 讛讜讗 讚讗拽谞讬 诇讛 讜诇讗讜 讘诪讬讙专 讗专诪诇讜转讛 讘讘讬转讬讛 转诇讬讗, 讻诇 讛讬讻讗 讚诇讗 谞驻拽讗 诪专砖讜转讬讛 讚讘注诇 讘讞讬讬讜 诪讚注转讛 诇讗 诪驻住讚讛 诇讛, 诪讬讚讬 讚讛讜讛 讗转讜住驻讜转 讜砖讗专 诪转谞讜转 讚诪讬讻转讘讬谉 讙讜 讻转讜讘讛 讚诇讗 讛讜讛 诪讬讞讬讬讘 讘讛讜 讘转谞讗讬 讘讬转 讚讬谉, 讚讻诇 讛讬讻讗 讚诇讗 诪专讚讛 讘讬讛 诪讞讬讬诐 讗注"讙 讚讙讘讬讗 讻转讜讘转讛 诇讗讞专 诪讬转讛 砖拽诇讛 诇讛 诇讘讚 诪讻转讜讘转讛. 讜讻诇 砖讻谉 诪转谞转讛 讚讗驻讬诇讜 讘讞讬讬 讘注诇 谞诪讬 讘专砖讜转讛 拽讬讬诪讗 诇诪讬讻诇 驻讬专讬. 转讚注 讚住讜讙讬谉 讘驻' 讬砖 谞讜讞诇讬谉 讘讬谉 讘诪转谞讬讗转讗 讘讬谉 讘砖诪注转转讗 讘讬谉 讘注讜讘讚讬 讘讬谉 讘住讜讙讬讗 讚讙诪专讗 讛讻讜转讘 谞讻住讬讜 诇讗砖转讜 讛讬讻讗 讚砖讬讬专 拽谞讬讗 诇讛 诇讘专 诪讻转讜讘转讛 讘讬谉 讘讘专讬讗 讘讬谉 讘砖讻讬讘 诪专注, 讚诇讗 讬讻诇转 诇讗讜拽诪讬谞讛讜 讻砖讙讬专砖, 讚诇讗 诪讘注讬讗 讘砖讻讬讘 诪专注 讚诇讗 砖讬讬讱 诇诪讬诪专 讛讻讬 讗诇讗 讗驻讬' 讘讘专讬讗 谞诪讬, 讚讛讗 讚讜诪讬讗 讚讻讜转讘 讻诇 谞讻住讬讜 拽讗讬 讚拽讬讬诪讗 诇谉 讚诇讗 注砖讗讛 讗诇讗 讗驻讬讟专讜驻讗 (拽讗讬) 讚诪讬讬专讬 诇讗讞专 诪讬转讛 讜讻砖诇讗 讙讬专砖.



讜讚讜拽讗 讘砖谞转讗诇诪谞讛 讗讜 砖谞转讙专砖讛 诪谉 讛谞讬砖讜讗讬谉, 讗讘诇 诪谉 讛讗讬专讜住讬谉, 讻诇 讛讬讻讗 讚讻转讘 诇讛 诪讞诪转 讗讬专讜住讬谉 讜讗讬谉 爪专讬讱 诇讜诪专 诪讞诪转 谞讬砖讜讗讬谉 诇讬转 诇讛, 砖诇讗 讻转讘 诇讛 讗诇讗 注诇 诪谞转 砖讛讜讗 讻讜谞住讛. 诪讬讚讬 讚讛讜讛 讗转讜住驻转 讛讬讻讗 讚讻转讘 诇讛 诪谉 讛讗讬专讜住讬谉 讻讚讗讬转讗 讘驻专拽 讗注"驻 (讻转讜讘讜转 谞讚,讘), 讜诪讬讚讬 讚讛讜讛 讗住讘诇讜谞讜转 讚拽讬讬诪讗 诇谉 讘讬谉 砖诪转 讛讜讗 讘讬谉 砖诪转讛 讛讬讗 讜讗驻讬诇讜 讛讚专 讘讬讛 讗讬讛讜 住讘诇讜谞讜转 讛讚专讬, 讜讻诇 砖讻谉 讛讬讻讗 讚讛讚专讛 讘讛 讗讬讛讬 讚讗驻讬' 讘讬砖讗 讚讬专拽讗 讛讚专讗 讻讚讗讬转讗 讘驻专拽 诪讬 砖诪转 (诇拽诪谉 讘讘讗 讘转专讗 拽诪讜,讘). 讜讛讬讻讗 砖谞转讗诇诪谞讛 讗讜 谞转讙专砖讛 诪谉 讛谞砖讜讗讬谉 讚拽讗诪专讬谞谉 讚讗讬转 诇讛, 讛谞讬 诪讬诇讬 讛讬讻讗 讚谞转讗诇诪谞讛 讗讜 谞转讙专砖讛 诪转讜讱 诪专讚讛 诇讘转专 讚讻转讘讬 注诇讛 讗讙专转 诪专讚 讚讗驻住讚转讛 诇讻讜诇讛 讻转讜讘转讛, 讗讬 讗拽谞讬 诇讛 诪拽诪讬 讛讻讬谉 诪讬讚讬 讘讬谉 讘砖讟专 讘讬谉 讘注诇 驻讛 诪驻住讚讛 诇讬讛 诪讞诪转 诪专讚讛, 讚讻讬 讗拽谞讬 诇讛 讗讚注转讗 讚诪讬拽诐 拽诪讬讛, 讗讚注转讗 讚诪砖拽诇 讜诪讬驻拽 诇讗 讗拽谞讬 诇讬讛, 讻讚讘专讬专谞讗 讘驻专拽 讗注"驻 讙讘讬 讚讬谞讬 讚诪讜专讚转.



讜讛讬讻讗 讚诪讻专讛 讜谞转谞讛 讻砖讛讬讗 砖讜诪专转 讬讘诐 拽专拽注 讚讗拽谞讬 诇讛 讘注诇 诪讚讬诇讬讛, 诇讗 诪讬讘注讬讗 讛讬讻讗 讚讗讬 诪讻专讛 讘讞讬讬 讘注诇讛 拽讬讬诐 讚讻诇 砖讻谉 砖讜诪专转 讬讘诐, 讗诇讗 讗驻讬诇讜 讛讬讻讗 讚讘讞讬讬 讘注诇讛 诪讻专讛 讘讟诇, 讻砖讛讬讗 砖讜诪专转 讬讘诐 诪讻专讛 拽讬讬诐. 讚讗讬 诪砖讜诐 驻讬专讬 诇讬转 诇讬讛 驻讬专讬 讻讚讘专讬专谞讗 讘驻' 讛讞讜诇抓 讜讘驻专拽 谞注专讛 砖谞转驻转转讛, 讜讗讬 诇讙讜驻讗 砖诇 拽专拽注 讜诇讗讞专 诪讬转讛, 讻讬讜谉 讚诪讚讬谉 讬专讜砖讛 拽讗转讬 诇讛, 讻讬 讛讬讻讬 讚讘谞讻住讬诐 讛谞讻谞住讬谉 讜讛讬讜爪讗讬谉 注诪讛 诇讗 讬专讬转 讘讛谞讬 谞诪讬 诇讗 讬专讬转, 讚讛讗 讗驻讬诇讜 讗拽谞讬 诇讛 诪拽诪讬 谞砖讜讗讬谉 讻讚讬谞讗 讚谞讻住讬 诪诇讜讙 讚讬讬谞讬谞谉 诇讛讜, 讜讻诇 砖讻谉 讛讬讻讗 讚讗拽谞讬 诇讛 诇讗讞专 谞讬砖讜讗讬谉 讚讗驻讬诇讜 诪讞讬讬 讛讘注诇 诇讬转 诇讬讛 驻讬专讬, 讚拽讬诇讬 诇讬讛 诇讬讘诐 讟驻讬 诪谞讻住讬诐 讛谞讻谞住讬谉 讜讛讬讜爪讗讬谉 注诪讛. 讗讘诇 讛讬讻讗 讚诪专讚讛 讘讬讛 讘讬讘诐 讗讬讻讗 诇驻诇讜讙讬, 讚讻诇 讛讬讻讗 讚讗讬 诪专讚讛 讘讬讛 讘讘注诇 诇讬转 诇讛, 讻讬 诪专讚讛 讘讬讛 讘讬讘诐 谞诪讬 诇讬转 诇讛, 诪讬讚讬 讚讛讜讛 讗讻转讜讘讛 讜转讜住驻转 讻讚拽转谞讬 讛转诐 (讻转讜讘讜转 住讙,讘) 砖讗驻讬' 讻转讜讘转讬讱 诪讗讛 诪谞讛 讛驻住讚转讛, 讜转谞讬 注诇讛 讗驻讬' 砖讜诪专转 讬讘诐. 讜讻诇 讛讬讻讗 讚讗驻讬' 诪专讚讛 讘讬讛 讘讘注诇 讗讬转 诇讛 讻诇 砖讻谉 讛讬讻讗 讚诪专讚讛 讘讬讛 讘讬讘诐 讚讗讬转 诇讛.



讘专诐 诪讬诪专 拽讗诪专讬谞谉 讚讘诪讻专 讘诪注讜转 砖讗讬谞谉 讟诪讜谞讬谉 拽谞转讛, 讘诪注讜转 讟诪讜谞讬谉 诇讗 拽谞转讛. [讜]讛讬讻讗 讚诇讗 讬讚注讬谞谉 讗讬 诪注讜转 讟诪讜谞讬谉 讛讜讜 讗讬 诇讗讜 诪注讜转 讟诪讜谞讬谉 讛讜讜, 讛讜讗 讗讜诪专 讟诪讜谞讬谉 讜讛讬讗 讗讜诪专转 讗讬谉 讟诪讜谞讬谉, 注诇 诪讬 诇讛讘讬讗 专讗讬讛, 诪讬 讗诪专讬谞谉 讻讬讜谉 讚谞拽讬讟讛 讗讬转转讗 砖讟专 讝讘讬谞讬 注诇 讛讘注诇 诇讛讘讬讗 专讗讬讛 讗讜 讚讬诇诪讗 拽专拽注 讘讞讝拽转 讘注诇讬讛 拽讬讬诪转 讜注诇 讛讗砖讛 诇讛讘讬讗 专讗讬讛. 讜诪住转讘专讗 注诇 讛讗砖讛 诇讛讘讬讗 专讗讬讛. 讞讚讗 讚拽专拽注 讘讞讝拽转 讘注诇讬讛 拽讬讬诪转, 讜讗注"讙 讚谞拽讬讟讗 讗讬转转讗 砖讟专 讝讘讬谞讬, 讻诇 讻诪讛 讚诇讗 讗转讘专专 讚诪注讜转 砖讗讬谞谉 讟诪讜谞讬谉 讛讜讜 讻诪讗谉 讚诇讗 讗讬拽讬讬诐 砖讟专讗 讚诪讬, 诪讬 诇讗 讗诪专讬谞谉 诇讛 拽讬讬诐 砖讟专讬讱 讜拽讜诐 讘谞讻住讬讱. 讜注讜讚 讚讗讬 讗诪专转 讚注诇 讛讘注诇 诇讛讘讬讗 专讗讬讛 讚诪注讜转 讟诪讜谞讬谉 讛讜讜 讜诇讗 讛讜讛 讬讚注 讘讛讜 讘注诇, 诪谞讗 讬讚注讬 住讛讚讬 讚诇讗 讛讜讛 讬讚注 讘注诇 讘讛谞讬 讝讜讝讬, 讛讗 讜讚讗讬 诪讬讚讬 讚诇讗 讗驻砖专 讛讜讗:





转讜住驻讜转 专讬"讚

(谞讞) 拽讬讘诇 诪谉 讛注讘讚 讬讞讝讜专 诇注讘讚 讜讗诐 诪转 讬讞讝讜专 诇专讘讜. 驻讬' 讜讗诐 谞砖转讞专专 讛注讘讚 讜讛谞讬讞 讘谞讬诐 讬讞讝讜专 诇讬讜专砖讬讜 砖讛专讬 讗诐 讛讬' 讛注讘讚 拽讬讬诐 讛讬' 诪讞讝讜专 诇讜 注讻砖讬讜 砖诪转 讬讞讝讜专 诇讬讜专砖讬讜 讜讻谉 讘讗砖讛 讗诐 谞转讙专砖讛 讬讞讝讜专 诇讬讜专砖讬讛 讜诇讗 讻专讘讬' 砖诪讜讗诇 讝爪讜拽"诇 砖讞讬诇拽 讘讬谉 注讘讚 诇讗砖讛:





砖讬讟讛 诪拽讜讘爪转

 讛讗 讚讗诪专讬谞谉 讛讻讗 讛谞讜转谉 诪转谞讛 诇讗砖转讜 拽谞转讛 讜讗讬谉 讛讘注诇 讗讜讻诇 驻讬专讜转. 拽砖讛 诇谉 注诇讛 讛讗 讚讗诪专讬谞谉 讘驻专拽 讛讝讜专拽 讘讙讬讟讬谉 讘讛讛讜讗 砖讻讬讘 诪专注 讚讻转讘 讙讬讟讗 诇讚讘讬转讛讜 讘驻谞讬讗 讚诪注诇讬 砖讘转讗 讻讜' 讜讛拽砖讜 注诇 讞爪专讛 诪讛讜 砖拽谞转讛 讗砖讛 拽谞讛 讘注诇讛 讜诪讗讞专 砖讗讬谉 讛讘注诇 讗讜讻诇 驻讬专讜转 诪讗讬 诪拽砖讬 讜讗讬讻讗 诇诪讬诪专 讚讘转专 讚砖诪注讛 诪专讘 讜诪专讘讬 讗诇注讝专 住讘专讛. 讛专讗讘"讚 讝"诇. 


讜讗讬谉 讛讘注诇 讗讜讻诇 驻讬专讜转. 讟注诪讗 讚讘诪讻专 讛讬讛 诇讛 诇驻专砖 讜讘诪转谞讛 诇讗 讛讬讛 诇讛 诇驻专砖 诇驻讬 砖诪转讘讬讬砖转 诪诪谞讜 讗讬谉 诇讛 讻诇 讻讱 诪爪讞 诇砖讗讜诇 诪诪谞讜 注诇 诪谞转 讻谉 讗转讛 谞讜转谉 讗讜转讛 拽专拽注 诇讬 砖诇讗 讬讛讗 诇讱 砖讜诐 讝讻讜转 讘驻讬专讜转讬讜 讗讘诇 注诇 讚注转 讻谉 拽讘诇讛 诪诪谞讜 讗讘诇 讘诪讻专 砖拽谞转讛 讗讜转讜 讘诪注讜转讬讛 砖讛讬讜 诇讛 砖诇讗 讬讛讬讛 诇讘注诇讛 专砖讜转 讘讛诐 讛讬转讛 讬讻讜诇讛 诇驻专砖 诇讘注诇 讜诇讜诪专 诇讜 注诇 诪谞转 讻谉 讗谞讬 拽讜谞讛 诪诪讱 讝讛 讛拽专拽注 砖诇讗 转讗讻诇 诪驻讬专讜转讬讛 讜诪讚诇讗 驻讬专砖讛 讚讘专讬讛 砖诪注 诪讬谞讛 讚注诇 诪谞转 讻谉 拽谞转讛 讗讜转讜 砖讬讝讻讛 讛讘注诇 讘驻讬专讜转讬讜 讻诪讜 砖讝讜讻讛 讘驻讬专讜转 谞讻住讬 诪诇讜讙 砖诇讛. 专讘讬谞讜 讬讛讜谞转谉 讝"诇. 


拽讘诇 诪谉 讛讗砖讛 讬讞讝讬专 诇讗砖讛. 砖诪注讬谞谉 诪讛讻讗 砖讗诐 讬砖 诪注讜转 讘讬讚 讛讗砖讛 讗讬谉 讛讘注诇 讬讻讜诇 诇讛讜爪讬讗诐 诪转讞转 讬讚讛 讘讚讬谉 讜讗讬谞讜 谞讗诪谉 诇讟注讜谉 砖诇讬 讛讜讗 讗诇讗 谞讗诪谞转 讛讬讗 诇讜诪专 砖讛谉 谞讻住讬 诪诇讜讙 砖诇讛 讗讜 诪讬专讜砖讛 讛谉 讗讜 砖谞转谞讜 诇讛 讘诪转谞讛 讜讗讬谉 诇讘注诇讛 讘讛谉 讗诇讗 驻讬专讜转 讗讬 谞诪讬 谞讗诪谞转 诇讜诪专 砖讗讞专 谞转谞诐 诇讛 注诇 诪谞转 砖讗讬谉 诇讛 讘讛诐 讗诇讗 诪讛 砖谞讜砖讗转 讜谞讜转谞转 诇驻讬讛 讜讘注谞讬谉 讝讛 讗讬谉 诇讘注诇 讘讛诐 讻诇讜诐 讚讛讻讬 拽讬讬诪讗 诇谉 讘驻专拽 拽诪讗 讚拽讬讚讜砖讬谉 讗讬 谞诪讬 谞讗诪谞转 诇讜诪专 驻拽讚讜谉 讛谉 讘讬讚讬 讚讗讬 住诇拽讗 讚注转讱 谞讗诪谉 讛讘注诇 诇讟注讜谉 注诇 诪注讜转 砖讘讬讚 讛讗砖讛 砖诇讬 讛谉 诇讛讜爪讬讗诐 诪讬讚讛 讘讚讬谉 讗诪讗讬 讬讞讝讬专 诇讗砖讛 讜诇讗 诇讘注诇 讛诇讗 讘注诇 谞讗诪谉 诇讛讜爪讬讗讛 诪讬讚 讛讗砖讛 讛讬诇讻讱 讻砖讟讜注谉 讛讘注诇 砖诇讬 讛谉 讜讗讬谉 讛讗砖讛 讬讻讜诇讛 诇讛讘讬讗 专讗讬讛 砖讛谉 砖诇讛 诇诪注谉 诇讗 讬讞讝讬专 诇讘注诇 讜讛讗 讚转谞讬讗 诇讜讛 诪谉 讛讗砖讛 讜讙专砖讛 讻讜' 讜讻谉 诇注谞讬谉 诪讻专 讗诐 讛讬讛 住讘讬专讬 诇谉 诇讙诇讜讬讬 讝讜讝讬 讛讜讗 讚讘注讬 讛讜讛 讗诪专讬谞谉 砖讗讬谉 诇讗砖讛 注诇讬讜 讻诇讜诐 砖讬讻讜诇 诇讛讞讝讬拽 讘讛诐 讘转讜专转 砖诇讜 讛转诐 讗诪专 砖转驻住 讛讘注诇 讬讻讜诇 诇讛讞讝讬拽 讘讛谉 讘转讜专转 砖诇讜 讗讘诇 讗讬谉 讬讻讜诇 诇讛讜爪讬讗 诪讬讚讛 讻讬讜谉 砖诪讜讞讝拽转 讘讛谉 讜讻谉 驻讬专砖 专"讬 讝"诇 讜讗诐 转专爪讛 诇讚讞讜转 讛讗 讚讗诪专讬谞谉 砖诇讗 讬讞讝讬专 诇讘注诇 讚讜拽讗 讻诇 讝诪谉 砖讗讬谉 讛讘注诇 讘讗 诇注专注专 讜诇讟注讜谉 砖诇讬 讛谉 讚讗讬谉 诇讝讛 诇诇讻转 讗爪诇讜 讜诇砖讗讜诇 讗转 驻讬讜 讗诐 讛诐 砖诇讜. 讛谞讛 注讜讚 专讗讬讛 砖讛讗砖讛 谞讗诪谞转 诇讜诪专 砖诇讬 讛谉 讻诇 讝诪谉 砖讗讬谉 讛讘注诇 转讜驻住 诪讚讗诪专讬谞谉 讜讻讜诇谉 砖讗诪专讜 讘砖注转 诪讬转转谉 砖诇 驻诇讜谞讬 讛诐 讬注砖讜 讻驻专讜砖谉 讜讗诐 诇讗 讛讬转讛 转驻讬住转诐 转驻讬住讛 诇讗 讛讬讜 谞讗诪谞讬诐 讘砖注转 诪讬转转诐 讜讻讚讘注讬谞谉 诇诪讻转讘. 讜谞专讗讛 诇讬 讚讛讗 讚转谞讬讗 诇讜讛 诪谉 讛讗砖讛 讜讙讬专砖讛 讻讜' 讚讛讗 讛讬讻讗 讚拽讗 讟注讬谉 讟注谞转 讘专讬 讜讗诪专 讚讬讚讬 讗讬谞讜谉 讗讘诇 讗讬 讟注谞讛 讗讬讛讬 讟注谞转 讘专讬 砖讛谉 砖诇讛 讜讛讜讗 讟讜注谉 讟注谞转 砖诪讗 讬砖 诇讜 诇讛讞讝讬专 诇讗砖讛 讜讻讬 讗诪专讬谞谉 诇讙诇讜讬讬 讝讜讝讬 讛讜讗 讚讘注讬 讛讬讬谞讜 讗诐 讬讟注讜谉 讘专讬 诇讬 砖讬砖 诇讛 诪砖诇讬 讻讱 讜讻讱. 拽讘诇 诪谉 讛注讘讚 讻讜' 讚讗诪专讬谞谉 驻拽讚讜谉 讛诐 讘讬讚讜 砖诇 讗讞专讬诐 讗讬 谞诪讬 谞转谞讜 诇讜 注诇 诪谞转 砖讬驻讚讛 讘讛谉 讗转 注爪诪讜 讜讛讬讬谞讜 谞诪讬 驻拽讚讜谉. 拽讘诇 诪谉 讛注讘讚 讬讞讝讬专 诇注讘讚 谞专讗讛 诇讬 讟注诪讜 砖诇 讚讘专 诇驻讬 砖讬砖 诇讞讜砖 砖诪讗 讛谉 驻拽讚讜谉 讘讬讚 讛注讘讚 诪讬讚 讗讞专 讜讗诇讜 讛讬讜 讘讬讚 讛注讘讚 谞讗诪谉 讛注讘讚 诇讜诪专 驻拽讚讜谉 讛诐 讘讬讚讬 诪讞诪转 驻诇讜谞讬 砖讗诐 转讗诪专 讗讬谉 讛注讘讚 谞讗诪谉 诇讜诪专 砖诇 驻诇讜谞讬 讛诐 讗诐 讻谉 诇诪讛 讬讞讝讬专 诇注讘讚 讜诇讗 诇专讘讜 砖讛专讬 诪讛 砖拽谞讛 注讘讚 拽谞讛 专讘讜 讜讗驻讬诇讜 讗诐 谞转谉 诇讜 注诇 诪谞转 砖讗讬谉 诇专讘讜 专砖讜转 讘讜 拽谞讛 专讘讜 讚拽讬讬诪讗 诇谉 讻专讘讬 讗诇注讝专 讜专讘 谞诪讬 讛讻讬 住讘讬专讗 诇讬讛 讘诪住讻转 谞讚专讬诐 讗谞讗 讚谞住讬讘 诇讛 诇住讘专讗 讚讬讚讬讛 讻专讘讬 诪讗讬专. 讜讻谉 驻住拽 讛讙讗讜谉 专"讬 讝"诇. 诪讗讬 讗诪专转 谞讗诪谉 诇讜诪专 讗讞专 谞转谞讛 诇讬 注诇 诪谞转 砖讗讬谉 诇讬 讘讛诐 讗诇讗 诪讛 砖讗谞讬 谞讜砖讗 讜谞讜转谉 讻讬讜谉 砖谞讗诪谉 讘讻讱 讗祝 注诇 驻讬 砖讗讬谞讜 诪讞讝讬拽讬诐 讘砖诇讜 诇讙诪专讬 讛讜讗 讛讚讬谉 砖谞讗诪谉 诇讜诪专 砖诇 讗讬砖 驻诇讜谞讬 讛诐 讜讛讗讬 讚诇讗 讞砖讘讬谞谉 谞诪讬 讞讝拽转 讛注讘讚 砖讛诐 讘专砖讜转 专讘讜 讜讘讞讝拽转讜 讜讬讛讗 谞讗诪谉 诇讜诪专 砖诇讬 讛谉 讚讗祝 注诇 驻讬 砖讬讚 注讘讚 讻讬讚 专讘讜 讚诪讬讗 讛专讬 讛讬讗 讞爪专 诪讛诇讻转 讜讞爪专 讛诪砖转诪专转 砖诇讗 诇讚注转讜 讛讬诇讻讱 讻砖拽讘诇 诪谉 讛注讘讚 诇讗 讛讜讬 讻诪讜 砖拽讘诇 诪讬讚 讛专讘 砖讬讛讜 讛诪注讜转 讘讞讝拽转讜. 诪转 讬讞讝讬专 诇专讘讜 讜讗祝 注诇 驻讬 砖讬砖 诇讞讜砖 砖诪讗 讛讬讛 驻拽讚讜谉 诪讬讚 讗讞专 讗驻讬诇讜 讛讻讬 讬讞讝讬专 诇专讘讜 讚讘砖诇诪讗 讘讞讬讬 讛注讘讚 讻讬讜谉 讚讗讬讻讗 诇住驻讜拽讬 砖诪讗 讛谉 驻拽讚讜谉 讘讬讚 讛注讘讚 诪讬讚 讗讞专 讗讜 砖诪讗 讛谉 诪砖诇 专讘讜 讗诪专讬谞谉 讬讞讝讬专 诇诪拽讜诐 砖谞讟诇 诪砖诐 砖讛专讬 讘讞讝拽转 讛注讘讚 讛诐 讚讻诇 驻拽讚讜谉 讘专砖讜转讗 讚诪讗专讬讛 拽讗讬 讗讘诇 讻砖诪转 讛注讘讚 讜砖讜讘 讗讬谞诐 讘讞讝拽转 讗讚诐 诇讗 砖讘拽讬谞谉 专讘讜 讚讗诪专 砖诇讬 讛谉 讻讬 讗讬谉 谞讻住讬诐 诪爪讜讬谉 讘讬讚 讛注讘讚 讗诇讗 诪砖诇 专讘讜 讜讗讬谉 诇讞讜砖 砖诪讗 讛谉 诪讗讬砖 讗讞专 讜诇讗 谞讞讝讬专诐 诪住驻拽 讝讛. 注诇讬讜转. 
讜讝讛 诇砖讜谉 讛专砖讘"讗 讝"诇: 讜讻转讘 诪讜专讬 讘砖诐 专讘讬谞讜 讬爪讞拽 讝"诇 讛讬讚讜注 讘注诇 讛转讜住驻讜转 讚诪讛讗 砖诪注讬谞谉 砖讗诐 讬砖 诪注讜转 讘讬讚 讛讗砖讛 谞讗诪谞转 诇讜诪专 谞讻住讬 诪诇讜讙 砖诇讬 讛诐 砖讬专砖转讬诐 讗讜 砖谞转谞讜 诇讬 讘诪转谞讛 讗讜 砖谞转谞讜 诇讬 注诇 诪谞转 砖讗讬谉 诇讘注诇讬 讘讛诐 讻诇讜诐 讗诇讗 诪讛 砖讗谞讬 谞讜砖讗转 讜谞讜转谞转 诇驻讬 讜讻谉 讛注讘讚 砖讻诇 讝诪谉 砖讛诐 讘讬讚讜 讛诐 谞讗诪谞讬诐 讜讝讛讜 砖砖谞讬谞讜 讜讻讜诇谉 砖讗诪专讜 讘砖注转 诪讬转转谉 砖诇 驻诇讜谞讬 讛诐 讬注砖讛 讻驻讬专讜砖谉 讗诇诪讗 谞讗诪谞讬诐 讛诐. 讜转讚注 诇讱 注讜讚 诪讚拽转谞讬 讬讞讝讬专 诇讗砖讛 讜讬讞讝讬专 诇注讘讚 讜讗诐 讗讬转讗 砖讻诇 砖讛谉 讘讬讚 讛讗砖讛 讜讘讬讚 注讘讚 讛讘注诇讬诐 诪讜爪讬讗讬谉 诪讬讚讬讛诐 诇诪讛 讬讞讝讬专 诇讗砖讛 讜诇注讘讚 讜诇讗 诇讘注诇讬诐 讚讗驻讜讻讬 诪讟专转讗 诇诪讛 诇谉 讬讞讝讬专 讛谞驻拽讚 诇讗砖讛 讜诇注讘讚 讜讘注诇讬诐 讘讗讬诐 讜诪讜爪讬讗讬谉 诪讬讚诐 讜讻谉 讛讚讬谉 讘诪讜讻专 讘诪注讜转 讟诪讜谞讬诐 诇讗砖转讜 诪砖讘讗讜 诇讬讚 讛讘注诇 讛讜讗 砖讬讻讜诇 诇讛讞讝讬拽 讘讛诐 讛讗 拽讜讚诐 砖讘讗讜 诇讬讚讜 讛诐 谞讗诪谞讬诐. 讻谉 讻转讘 诪讜专讬 讝"诇 讘砖诐 专"讬 讝"诇. 讜讗诐 转讗诪专 讗诐 讻谉 讻砖诪转讛 诇诪讛 讬讞讝讬专 诇讘注诇讬诐 讜讻诇 砖讻谉 诇讗讬讻讗 讚讗诪专讬 讬注砖讛 驻讬专讜砖 诇驻讬专讜砖谉. 讬砖 诇讜诪专 讚讻诇 砖讛谉 讘讞讬讬诐 讛谞讻住讬诐 讘讞讝拽转诐 讜讬讚 谞驻拽讚 谞诪讬 讻讬讚谉 讗讘诇 讻诇 砖诪转讜 讗讬谉 讛诐 讘讞讝拽转诐 讗诇讗 讘讞讝拽转 讛讬讜专砖 讚讛讬讬谞讜 讛讘注诇讬诐 讜讻讬讜谉 砖专讜讘 讛谞讻住讬诐 讛诪爪讜讬谉 讘讬讚诐 讛谉 诪砖诇 讘注诇讬讛谉 讗祝 注诇 驻讬 砖讗诪专讜 拽讜讚诐 诪讬转讛 砖诇 驻诇讜谞讬 讛诐 讜诇讗 讛住驻讬拽 讛谞驻拽讚 诇讛讞讝讬专 讘讞讬讬讛谉 讻讘专 讬爪讗讜 诪专砖讜转谉 讜诪讟讬诇讬谉 讗讜转诐 讗讞专 讛专讜讘 讜讛诪爪讜讬 讚讛讬讬谞讜 讘注诇讬诐 讜讻诪讗谉 讚讗诪专 讬注砖讛 驻讬专讜砖 诇驻讬专讜砖谉 讗讘诇 诇诪讗谉 讚讗诪专 讬注砖讛 讻驻讬专讜砖谉 诇讗 拽砖讛 诪讬讚讬 砖讛专讬 讛谉 谞讗诪谞讬诐 讜谞讜转谞讬诐 讗驻讬诇讜 诇讗讞专 诪讬转讛 讜讻诇 砖诇讗 爪讜讜 讚讬谉 讛讜讗 砖谞讞讝讬专 诇讘注诇讬诐 砖讛谉 讛讬讜专砖讬诐 讜谞讻住讬诐 讘讞讝拽转诐. 讜讛讗 讚讗诪专讬谞谉 讜讻讜诇谉 砖讗诪专讜 讘砖注转 诪讬转转谉 诇讗讜 讚讜拽讗 讗诇讗 讛讜讗 讛讚讬谉 讘讞讬讬讛谉 讘讘专讬讗讜转诐 讗诇讗 讗讜专讞讗 讚诪讬诇转讗 谞拽讟 砖讗诇讜 讘讘专讬讗讜转诐 诪讛 诇讛诐 诇讙诇讜转 讜诇讜诪专 砖诇 驻诇讜谞讬 讛谉 讬讟诇讜 讝讛 诪讝讛 讜讬讞讝讬专讜 诇诪驻拽讬讚. 讜讻谉 驻讬专砖 专"砖 讝"诇. 
讜讛专诪讘"谉 讝"诇 讻转讘 讚讗讬谞诐 谞讗诪谞讬诐 诇讜诪专 砖诇谞讜 讛诐 砖谞转谞讜 诇谞讜 注诇 诪谞转 砖讗讬谉 诇讘注诇讬诐 讘讛诐 讻诇讜诐 讗诇讗 诪讛 砖讗谞讜 谞讜转谞讬诐 诇驻讬谞讜 砖讗诐 讻谉 诇诪讛 注讜砖讬诐 驻讬专讜砖 诇驻讬专讜砖谉 讜讗驻讬诇讜 诇讗讞专 诪讬转讛 讻讬讜谉 砖讛讬讜 讛诐 讬讻讜诇讬诐 诇讬转谉 讘讞讬讬讛诐 谞注砖讛 驻讬专讜砖讜 讗驻讬诇讜 诇讗讞专 诪讬转讛 讜讻讚讗诪专讬谞谉 讘驻专拽 讬砖 谞讜讞诇讬谉 讙讘讬 讘讻讜专 讗诇讜 讘注讬 诇诪讬转谉 诇讬讛 诪转谞讛 诇讗 诪爪讬 讬讛讬讘 讜讗祝 注诇 驻讬 砖讛讬专讜砖讛 讘讗讛 诇讗讞专 诪讬转讛 讜诪讛 砖讗诪专讜 讗讬 讗诪讬讚谉 讬注砖讛 讻驻讬专讜砖谉 讻讘专 驻讬专砖讜 讘讬专讜砖诇诪讬 驻专拽 讛讙讜讝诇 诪砖讜诐 砖讗讬谉 注砖讜讬 诇砖拽专 讘砖注转 诪讬转讛. 讜诇驻讬 讚讘专讬讜 讝"诇 讛讗 讚拽转谞讬 讬讞讝讬专 诇讗砖讛 讜讬讞讝讬专 诇注讘讚 诇讗讜 讚讜拽讗 拽讗诪专 讻诇讜诪专 诇讛诐 讜诇讗 诇讘注诇讬诐 讗诇讗 讻诇驻讬 砖讗诪专讜 砖讗讬谉 诪拽讘诇讬诐 诪讛诐 驻拽讚讜谞讜转 讗诇诪讗 讞讜砖砖讬诐 诇讛诐 砖诪讗 诪砖诇 讘注诇讬诐 讙谞讘讜诐 讛讜讛 住诇拽讗 讚注转讱 讗诪讬谞讗 讗诐 拽讘诇讜诐 谞讬讞讜砖 诇讛诐 讛砖转讗 谞诪讬 讜诇讗 谞讞讝讬专诐 讗讬谉 诪拽讘诇讬诐 诪讛诐 诇讻转讞诇讛 讜诪讬讛讜 讗诐 拽讘诇讜诐 诇诪拽讜诐 砖谞讟诇讜 讬讞讝讬专讜. 讜讗讬谉 讝讛 诪讞讜讜专 讘注讬谞讬 讻诇 讛爪讜专讱 讚诇诪讗谉 讚讗诪专 讬注砖讛 驻讬专讜砖 诇驻讬专讜砖谉 讜诪讞讝讬专讬谉 诇讘注诇讬诐 讗诇诪讗 注讚 砖诇讗 诪转讜 讗讬谉 诪讞讝讬专讬诐 诇讘注诇讬诐. 讜讻诇 砖讻谉 诇诪讗谉 讚讗诪专 讬注砖讛 讻驻讬专讜砖谉 讚讗讬 讗诪专转 砖讛谉 讗讬谞诐 谞讗诪谞讬诐 诇讛讜爪讬讗谉 诪专砖讜转 讘注诇讬诐 讜讬讚 讘注诇讬诐 注讚讬驻讗 诪讬讚诐 讜讛谉 讻诪讜爪讬讗讬谉 诪讬讚 讘注诇讬诐 讜讗讬谉 讛讘注诇 讻诪讜爪讬讗 诪讬讚谉 讗诐 讻谉 讗驻讬诇讜 诪讛砖转讗 讬讞讝讬专 谞驻拽讚 诇讬讚 讘注诇讬诐 讜讻诇 砖讻谉 诇讗讚讜谉 砖讗讬谉 诇讞诇拽 讘讜 讘讬谉 讙讜祝 诇驻讬专讜转 砖讗诐 讬砖 讘讛谉 诇讗讚讜谉 讗讻讬诇转 驻讬专讜转 讗祝 讛讙讜祝 砖诇讜 讚讗讬谉 讬讚 诇注讘讚 讘诇讗 专讘讜 诪讛 砖拽谞讛 注讘讚 拽谞讛 专讘讜. 讜讗诐 转讗诪专 讗讬谉 讛讻讬 谞诪讬 讗诐 讻谉 诪讗讬 拽讗诪专 讜讻讜诇谉 砖讗诪专讜 讘砖注转 诪讬转转谉 砖诇 驻诇讜谞讬 讛谉 讬注砖讛 讻驻讬专讜砖谉 讜讗讬 诪砖讜诐 砖讗诪专讜 讘讬专讜砖诇诪讬 诇驻讬 砖讗讬谉 讗讚诐 注砖讜讬 诇砖拽专 讘砖注转 诪讬转讛 讛讗 诇讬转讗 讚诇驻讜诐 讙诪专讬谉 诪砖拽专 讜注讜砖讛 拽谞讜谞讬讗 讗驻讬诇讜 讘砖注转 诪讬转讛. 讜专"砖 讝"诇 讻谉 驻讬专砖 讚讘砖注转 诪讬转讛 诇讗讜 讚讜拽讗 讗诇讗 讗讜专讞讗 讚诪讬诇转讗 谞拽讟 讜讻诪讜 砖讻转讘谞讜. 讜诪讛 砖讛拽砖讛 专讘讬谞讜 讝"诇 讜讘讗 诇讚诪讜转讛 诇讗讜诪专 讘砖注转 诪讬转转讜 讗讬砖 驻诇讜谞讬 讘谞讬 讘讻讜专 讚谞讗诪谉 讜讗诪专讜 砖诐 驻砖讬讟讗 诇讗 讬讛讗 讗诇讗 讗讞专 讗讬 讘注讬 诇诪讬转谉 诇讬讛 诪转谞讛 诪讬 诇讗 诪爪讬 讬讛讬讘. 砖讗谞讬 讛转诐 砖讛谞讻住讬诐 讘讘讬专讜专 砖诇讜 讛谉 讗讘诇 讻讗谉 砖讬砖 诇住驻拽谉 讘砖诇 讘注诇讬诐 讜专讜讘 谞讻住讬诐 砖转讞转 讬讚谉 讜讛诪爪讜讬讬谉 诇讛诐 诪砖诇 讘注诇讬诐 讻砖诪转讜 讜讬爪讗讜 诪专砖讜转谉 讗谞讜 诪讟讬诇讬谉 讗讜转诐 讗讞专 专讜讘 讜诪爪讜讬 讜讻诪讜 砖讻转讘谞讜 诇诪注诇讛 诪砖诪讜 砖诇 诪讜专讬 讝"诇. 讜讗诐 谞驻砖讱 诇讜诪专 砖讗讬谉 讛讟注诐 讝讛 诪住驻讬拽 讜讘讗转 诇讚诪讜转讛 诇讛讛讬讗 讚讘讻讜专 讘讗 讜谞住诪讜讱 注诇讬讛 诇驻住讜拽 讻讗谉 讻诇讬砖谞讗 讚讗诪专 讬注砖讛 讻驻讬专讜砖讜 讜讻诇讬砖谞讗 讘转专讗 讚专讘 讚讗诪专 讗讬 讗诪讬讚讗 讘专转讗 注砖讛 讻驻讬专讜砖讛. 讻谉 谞专讗讛 诇讬 诇讛注诪讬讚 讚讘专讬 诪讜专讬 讝"诇 砖讗诪专 诪砖讜诐 专讘讬谞讜 讬爪讞拽 讝"诇 砖讛讜讗 专讘 诪讜讘讛拽. 讙诐 讻谉 谞专讗讛 诪讚讘专讬 专"砖 讝"诇 砖讛讜讗 讝"诇 驻讬专砖 讬讞讝讬专 诇讗砖讛 讜诇讗 诇讘注诇 讚讗讬谉 诇谞讜 诇讛讞讝讬拽讛 讘讙谞讘转讛 诪转讛 讬讞讝讬专 诇讘注诇讛 讜讗驻讬诇讜 讗诐 谞转谉 诇讛 诪诪讜谉 注诇 诪谞转 砖讗讬谉 诇讘注诇讛 专砖讜转 讘讜 诪讻讬讜谉 砖诪转讛 讬讜专砖讛 讘注诇讛 砖讛讘注诇 讬讜专砖 讘拽讘专 讜讛诇讻讱 讬讞讝讬专 诇讘注诇讛 讚诪诪讛 谞驻砖讱 讛专讬 讛讜讗 讬讜专砖讛 讘注诇讛. 注讚 讻讗谉. 
讗诇讗 砖讗谞讬 转诪讛 讘讚讘专讬讜 砖讛讜讗 讝"诇 讻转讘 讘注讘讚 诪转 讬讞讝讬专 诇专讘讜 讚诪住转诪讗 讻诇 诪讛 砖拽谞讛 注讘讚 拽谞讛 专讘讜 注讚 讻讗谉. 讜讗诐 讻谉 讗驻讬诇讜 诪注转讛 诇诪讛 讬讞讝讬专 诇讗讚讜谉 诪讗讬 砖谞讗 讗砖讛 讜诪讗讬 砖谞讗 注讘讚 讚诪讚拽讗诪专讬谞谉 讬讞讝讬专 诇讗砖讛 讜诇讗 诇讘注诇 讗诇诪讗 讗讬谉 诇讘注诇 讘讛诐 讗驻讬诇讜 讗讻讬诇转 驻讬专讜转 讜诪讞讝讬拽讬诐 讗讜转讛 讘诪转谞讛 注诇 诪谞转 砖讗讬谉 诇讘注诇讛 专砖讜转 讘讛谉 讗诇讗 诪讛 砖讛讬讗 谞讜转谞转 讘驻讬讛 讜讗诐 讻谉 讗驻讬诇讜 讘注讘讚 谞讗诪专 讻谉. 讜注讜讚 讻转讘 讝"诇 讚讛讜讗 讛讚讬谉 讗诐 谞砖转讞专专 讛注讘讚 讜讗讞专 讻讱 诪转 讬讞讝讬专 诇专讘讜 砖讛专讬 讛讬讛 注讘讚 讻砖讛驻拽讬讚 诇讜讛 讜住转诐 注讘讚讬诐 讙讝诇谞讬诐 讛诐 讗讘诇 谞转讙专砖讛 讛讗砖讛 讜讗讞专 讻讱 诪转讛 讬讞讝讬专 诇讬讜专砖讬讛 讜诇讗 诇讘注诇讛 讚诪砖谞转讙专砖讛 讗讬谉 讛讘注诇 讬讜专砖讛 注讚 讻讗谉. 讜讗讬谞讬 讬讜讚注 诪讗讬 砖谞讗 注讘讚 诪讗讬 砖谞讗 讗砖讛 讚讻讗谉 讜讻讗谉 讗诪专讜 讬讞讝讬专 诇讗砖讛 讬讞讝讬专 诇注讘讚 讜讻讜诇谉 砖讗诪专讜 讘砖注转 诪讬转转诐 砖诇 驻诇讜谞讬 讛谉 讬注砖讛 讻驻讬专讜砖谉 讜讛讜讗 讝"诇 驻讬专砖 讚诇讗讜 讚讜拽讗 讗诇讗 讗驻讬诇讜 讘讞讬讬讛谉. 讜爪专讬讱 诇讬 注讬讜谉 讘讚讘专讬讜. 


讜讻讜诇谉 砖讗诪专讜 讘砖注转 诪讬转转谉 砖诇 驻诇讜谞讬 讛谉 讬注砖讛 讻驻讬专讜砖谉 讜讗讬讻讗 讚讗诪专讬 讬注砖讛 驻讬专讜砖 诇驻讬专讜砖谉. 讻诇讜诪专 讬讘讚讜拽 讜讬讞拽讜专 注诇 讛讚讘专 讗诐 诪讜讻讞 砖讬砖 专讙诇讬诐 诇讚讘专 讬转谉 诇讗讜转讜 驻诇讜谞讬 讜讗诐 诇讗讜 讞讬讬砖讬谞谉 砖诪讗 诇讛讘专讬讞 讗讜转讜 诪讘注诇讬讛 讻讚讬 砖诇讗 讬专砖 讗讜转讜 诪诪谞讛 砖讗诪专讛 讻讱. 讜讚讜拽讗 砖讗诪专讜 讘砖注转 诪讬转讛 诇驻讬 砖讻讬讜谉 砖诪转讛 讜讝讻讛 讛讘注诇 讘讬专讜砖转讛 谞诪爪讗 砖讛讜讗 讛谞讜转谉 讗讜转讜 驻拽讚讜谉 诇讗讜转讜 驻诇讜谞讬 讜诪专砖讜转讜 讛讜讗 讬讜爪讗 诇驻讬讻讱 讗讬谞讜 诪转讞讬讬讘 诇讬转谉 讗讜转讜 诇讗讜转讜 驻诇讜谞讬 讗诇讗 诇讗讞专 砖讬讘讚讜拽 讜讬驻砖驻砖 讛讜讗讬诇 讜讬砖 诇讞讜砖 砖诪讗 砖拽专讛 讜诇住诇拽 讬专讜砖转讜 诪讗讜转讜 讚讘专 讛讜讗 砖讻讜讜谞讛 讗讘诇 讘讞讬讬讛 诪讻讬 拽转谞讬 讬讞讝讬专 诇讗砖讛 讻砖转转谉 讗讜转讛 讛讗砖讛 诇讗讜转讜 驻诇讜谞讬 讗讬谉 诇讘注诇 诇注专注专 注诇讬讛 讘讻讱 砖讛专讬 讛讬讗 注爪诪讛 讛谞讜转谞转 讗讜转讜 讜诇讗 讛讘注诇 讜讛讜讗 讛讚讬谉 谞诪讬 诇注讘讚 讜拽讟谉. 讛专"讬 谉' 诪讬讙砖 讝"诇. 
讜讝讛 诇砖讜谉 讛专"讬 讘注诇讬讜转 讛讻讬 讙专住讬谞谉 讜讻讜诇谉 砖讗诪专讜 讘砖注转 诪讬转转谉 砖诇 讗讬砖 驻诇讜谞讬 讛诐 讬注砖讛 讻驻讬专讜砖谉 讜讗讬讻讗 讚讗诪专讬 讬注砖讛 驻讬专讜砖 诇驻讬专讜砖谉. 讜谞专讗讛 诇讬 讚讛谞讱 转专讬 诇讬砖谞讬 驻诇讬讙谉 讘驻诇讜讙转讗 讚讗讬谞讱 转专讬 诇讬砖谞讬 讚讗转诪专 诪砖诪讬讛 讚专讘 讘注讜讘讚讗 讚讚讘讬转讛讜 讚专讘讛 讘专 讘专 讞谞讛 诪讗谉 讚讗诪专 讬注砖讛 讻驻讬专讜砖谉 住讘专 讻讬讜谉 讚讗诪讬讚 讗讜转讜 驻诇讜谞讬 砖讗讜诪专转 砖讛驻拽讚讜谉 砖诇讜 诪讛讬诪谞讗 讜讻诇讬砖谞讗 讘转专讗 讚专讘 讜诪住转讘专讗 诇驻讬 诪讛 砖讛讙讗讜谞讬诐 驻讜住拽讬诐 讘讻诇 诪拽讜诐 讚讗讬讻讗 讚讗诪专讬 讘转专 诇讬砖谞讗 讘转专讗 讚讗转诪专 讗讘专讬讬转讗 讗讝诇讬谞谉 讜讗诪专讬谞谉 讚讛讻讬谉 讛讜讛 谞拽讬讟讗 讘注诇 讛讙诪专讗 讙专住讗 讚讘专讬讬转讗 讜诇讗 讗讝诇讬谞谉 讘转专 诇讬砖谞讗 讘转专讗 讚讗转诪专 诪砖诪讬讛 讚专讘 诇讜诪专 讗讬 讗诪讬讚讗 讘专转讗 讬注砖讛 讻驻讬专讜砖讛 讚讗讬 谞诪讬 讗诪专 专讘 讛讻讬 谞拽讟讬谞谉 讻诇讬砖谞讗 讚讘专讬讬转讗 讚讛讬讬谞讜 讻诇讬砖谞讗 讘转专讗 讚谞拽讬讟 讘讛 转诇诪讜讚讗. 注讚 讻讗谉. 


讻讬 讛讗 讚讘讬转讛讜 讚专讘讛 讘专 讘专 讞谞讛 讻讬 拽讗 砖讻讘讛 讗诪专讛 讛谞讬 讻讬驻讬 讚诪专转讗 讘谞讬 讗转讗 诇拽诪讬讛 讚专讘 讗诪专 诇讬讛 讗讬 诪讛讬诪谞讗 注诇讱 讚讘讬转讱 讻讜'. 讗讬讻讗 讚讗诪专讬 讛讻讬 讗诪专 诇讬讛 讗讬 讗诪讬讚讗 诇讱 讘专转讱 讻讜' 讻讱 讛讬讗 谞讜住讞转 专讘讬谞讜 讗诇驻住讬 讝"诇 讜讛讬讗 讬砖专讛 讘注讬谞讬. 讜驻讬专讜砖 讻讬驻讗 谞讝诪讬诐 砖讘讗讝谞讬诐 讜讗诪专讛 讗砖转讜 砖诇 专讘讛 讘专 讘专 讞谞讛 砖讛讬讗 诪专转讗 砖砖诪讛 诪专转讗 讘谞讬. 讗讘诇 讗讬讻讗 谞讜住讞讗 讗讞专讬谞讗 砖诇 诪专转讗 讜讘谞讬 讘专转讗 讜讻谉 驻讬专砖 专"砖 诪专转讗 砖诐 讞讻诐 讗讞讬讜 砖诇 讞谞讛 讜讘谞讬 讘专转讗 砖诇 诪专转讗 讜讗讬谉 讝讛 诪转讬讬砖讘 诇讬 讬驻讛. 注讚 讻讗谉 诪砖讬讟讛 诇讗 谞讜讚注讛 诇诪讬.





诪讛专砖"讗 - 讞讬讚讜砖讬 讛诇讻讜转

讘讚"讛 专"转 讻讜' 讜住讘专讬 讚诪讜讻专 诇讗砖转讜 诇讗 拽谞转讛 讚诇讙诇讜讬讬 讝讜讝讬 讛讜讗 讚讘注讬 讜住讘专讬 讻专讘 讛讜谞讗 讻讜' 注讻"诇 讛讜爪专讻讜 诇讝讛 讜诇讗 谞讬讞讗 诇讛讜 讘驻砖讬讟讜转 讚讗讬 诇讗 讛讜讬 讗诪专讬谞谉 诇讙诇讜讬讬 讝讜讝讬 讛讜讗 讚讘注讬 诇讗 讛讜讛 讗诪专讬谞谉 讚讘诪转谞讛 讘拽砖 讻讜' 讗诇讗 讘诪讻讬专讛 诪诪砖 讜讗驻讬' 诇讞讚 驻讬专讜砖 砖讻转讘讜 讛转讜住驻讜转 诇注讬诇 讚讗驻讬诇讜 讘砖讻转讘 诪讻讬专讛 诇讞讜讚 讗诪专讬' 讚讘诪转谞讛 讘拽砖 讻讜' 讛讬讬谞讜 讘住转诐 讚诇讗 讬讚注讬谞谉 讘讜讚讗讬 讚讛讜讛 诪讻讬专讛 讗讘诇 讛讻讗 讘讗砖讛 讗讬讬专讬 讚讛讬讛 讛拽谞讬谉 讘转讜专转 诪讻专 砖讛专讬 谞转谞讛 诇讜 讚诪讬诐 讜诇讗 讛讜讛 诪转谞讛 讗讬 诇讗讜 讻专讘 讛讜谞讗 讚讚诇 讝讜讝讬 讜讻讜' 讜诇驻讬' 专"转 诇讗 讘注讜 诇驻专砖 谞诪讬 讛讻讗 讻专讘 讛讜谞讗 讚讚诇 讝讜讝讬 讜讛讜讛 诪转谞讛 讚讗讻转讬 转拽砖讬 讚讗"讻 诪讛 爪专讬讱 诇讜诪专 讘诪转谞讛 讚讛讗 诇诪"讚 诇讙诇讜讬讬 讝讜讝讬 讛讜讗 讚讘注讬 谞讬讞讗 讟驻讬 讚讛讘注诇 讗讜讻诇 讛驻讬专讜转 讜拽"诇:


讘讗"讚 讚讗驻讬' 诇诪"讚 拽谞转讛 讘诪讜讻专 诇讗砖转讜 讜诇讗 讗诪专 诇讙诇讜讬讬 讻讜' 诪"诪 讗诐 转拽祝 诪诪谞讛 讗讜 讻讜' 注讻"诇 讜讗讬谉 诇讛拽砖讜转 讚讗诐 讻谉 诪讗讬 驻专讬讱 诪诇讜讛 诪谉 讛注讘讚 讜诪谉 讛讗砖讛 讻讜' 讛讗 讻讬讜谉 讚讛讜爪讬讗 诪讬讚讛 讚专讱 注专诪讛 讛诐 砖诇讜 讚讬砖 诇讜诪专 讚讗讬转 诇谉 诇诪讬诪专 谞诪讬 讛转诐 讻讬讜谉 讚谞转谉 诇讛 砖讟专 注诇 讛诇讜讗讛 讛讜讬 诇讛 讝讜讝讬 诪转谞讛 讻讬 讛讻讗 讘诪讻专 讚讛讜讛 诪转谞讛 讘砖讟专 讜讚讜"拽:





讞讻诪转 砖诇诪讛

专"砖 讘讚"讛 专讘专讘讬 讻讜' 讗诪专 专讘 讻讜' 谞"讘 砖专讬 诇讬讛 诪专讬 诇讗 讚拽 讛讜讗 专讘讬 讜诇讗 专讘 讜讻谉 讗讬转讗 讘讬专讜砖诇诪讬 诇讛讚讬讗 讘诪住讻转 讘讬爪讛 讜讛住诪"讙 讛讘讬讗讜 讘讛诇讻讜转 讞讜诇 讛诪讜注讚:


转讜住' 讚"讛 诇讗 谞讬讞讗 讻讜' 谞"讘 砖讬讬讱 诇讛驻讜讱 讛讚祝. 讜讗讞"讻 诪"讛 专"转 诇讗 讙专讬住 :





专砖"砖

讙诪专讗. 专讘谉 注讜拽讘讗 讜专讘谉 谞讞诪讬讛 讘"讘 讚专讘 讻讜'. 讜讻"讗 讘讞讜诇讬谉 (爪"讘) 讜注' 驻住讞讬诐 (拽讟"讜 讘) 讜诇"注 注住"讚 讛讘"讞 砖讛讙讬讛 讘"讘 讚专"讞:



专"砖 讚"讛 专讘专讘讬. 讗诪专 专讘 讛讗讬 讻讜' 讚讞讝讬转讬谞讬讛 诇专"诪 诪讗讞讜专讬讛. 讜讻"注 讛专砖"诇 砖专讬 诇讬讛 诪专讬' 诇"讚 讛讜讗 专讘讬 讻讜' 讜讻"讗 讘讬专讜砖' 讻讜'. 讛转讜住' 讘诪谞讞讜转 (专"讚 拽"讚) 讛讘讬讗讜 讙"讻 讛讬专讜砖诇诪讬 讜讗驻"讛 讙专住讬 讘讛讗 讚注讬专讜讘讬谉 专讘 讗诇讗 砖讻' 讚讬"讙 专讘讬 诪砖讜诐 注讜讘讚讗 讚讬专讜砖':



转讚"讛 讘专诐 (讘住讜驻讜). 讜讛讗 讚讻转讘 诇讛 诇砖讜谉 诪讻专 讻讚讬 讻讜' 砖讬讗讻诇 讛驻讬专讜转 讻讬 讛诪讻专 诪讘讟诇 讛拽谞讬谉. 诇专讘讗 诇拽诪谉 讗驻讬' 讛讬讻讗 讚讛诪讻专 拽讬讬诐 讻讙讜谉 讘诪注讜转 砖讗讬谞诐 讟诪讜谞讬诐 讙"讻 讗讜讻诇 驻讬专讜转. 讜诇讗 讛讜爪专讻讜 诇讟注诪讗 讚讛诪讻专 讘讟诇 讗诇讗 讗诇讬讘讗 讚专' 讗诇注讝专:



转讚"讛 拽讘诇. 讜讗诐 转拽祝 讛讘注诇 诪讬讚讛 砖讜讘 讗讬谞讛 讬讻讜诇讛 讻讜'. 讻爪"诇:





讞讬讚讜砖讬 讞转"住

讻讗谉 讘诪注讜转 讟诪讜谞讬诐 讚注转 专诪讘"诐 讜专诪讘"谉 讚诇注讜诇诐 讛诪注讜转 讘讞讝拽转 讙讜祝 诇讗砖讛 讜驻讬专讜转 诇讘注诇 讚专讜讘 诪转谞讜' 讻讱 讛诐 讜讚诇讗 讻诪"砖 诇注讬诇 讜讻诪"砖 讛砖"讱 住讬' 住"讘 讚讻' 讚专讜讘 诪转谞讜' 讛诐 砖讬讛讬' 驻专讬 诇讘注诇 讜讛讜讗 讘讗诪转 谞讙讚 讛住讘专讗 讜讛讗 讚谞讗诪谞转 讛讗砖讛 讻诇诇 砖谞讬转谉 诇讛 诪转谞讛 讛讬讬谞讜 诪砖讜诐 讚拽讜诇 讬砖 诇诪转谞讛 讜谞讛讬 讚讗驻讬' 讗讬谉 诇讝讜 拽讜诇 讗讬谉 讛讻专讞 砖诇讗 谞讬转谉 诇讛 诪"诪. 讗讘诇 注讻"驻 诇讗 讛讬转讛 诪注讬讝讛 驻谞讬讛 诇讜诪专 谞讬转谉 诇讬 讘诪转谞讛 讻讬讜谉 砖讛讜讗 谞讙讚 讛拽讜诇 讻"讻 专诪讘"谉 讘驻讬' 讛讬专讜砖诇诪讬 讜讻"讻 讛"讛 砖讜讘 讻' 讛"讛 讘诪"砖 专诪讘"诐 讚讗诐 讗诪专讛 讗转讛 谞转转 诇讬 讘诪转谞讛 诪讛讬诪谞转 诪砖讜诐 砖讗讬谞讛 诪注讬讝讛 诇讜诪专 讗转讛 讘注爪诪讱 谞转转 诇讬 讻诪讜 讙专砖转谞讬 讜诪讘讜讗专 讚讘讗诪专讛 诇讘注诇讛 讘驻谞讬 谞转转 诇砖诇讬讞 诇讙讬专讜砖讬' 讗注"讙 讚讛讜讛 讛注讝讛 诪"诪 诇讗 讛讜讛 诪讛讬诪谞转 讜讙专砖转谞讬 诪讛讬诪谞转 讚讛讜讛 讛注讝讛 讟驻讬 诇讜诪专 讗转讛 讙专砖转谞讬 讗诇讗 讘讙讬讟讬谉 住"讚 注"讗 讘注讬 诇诪讬诪专 讚砖讜讘 诪诪讬诇讗 诪讛讬诪谞转 讘驻谞讬 谞转转 诇讜 诇讙讬专讜砖讬' 讘诪讙讜 讚讗转讛 讘注爪诪讱 讙专砖转谞讬. 讜讛"谞 讗诇讜 讗诪专讛 讘驻谞讬讱 谞讬转谉 诇讬 诪转谞讛 诪讗讞专 注"诪 砖诇讗 转讗讻诇 驻讬专讜转 诇讗 讛讜讛 讛注讝讛 讻诇 讻讱 讗讘诇 讗转讛 谞转转 诇讬 讛讜讛 讛注讝讛 讙讚讜诇讛 讜讛拽砖讛 讛专"诪 讘专' 谞转谉 讘住' 讛转专讜诪讜' 砖注专 讜讬"讜 转讗讜诪谉 讘诪讙讜 讚讗转讛 谞转转 诇讬 讜转讬' 讚讛讜讛 诪讙讜 诇讙专讜注 诪砖讜诐 讚讗转讛 谞转转 诇讬 讬讜专砖讛 讜讗讞专讬' 谞转谞讜 诇讬 讗讬谞讜 讬讜专砖讛. 讜讛拽砖讛 讙讬' 转专讜诪讛 转讬驻讜拽 诇讬' 讚讛讜讛 诪讙讜 讚讛注讝讛 诇讜诪专 讗转讛 谞转转 诇讬 讜注讬讬' 讘讬转 砖诪讜讗诇 住讬' 驻"讛 住拽"讟 诪讘讗专 拽' 讝讜 注"砖 讜诇拽"诪 讚讗讞专讬' 谞转谞讜 诇讬 谞诪讬 讛注讝讛 讻讬讜谉 砖讗讬谉 拽讜诇 诇诪转谞讛 讜诪注讬讝讛 讜讗诪专讛 谞讬转谉 诇讬 讗"讻 讛"谞 讛讬转讛 讬讻讜诇讛 诇讛注讬讝 诇讜诪专 讗转讛 谞转转 诇讬 讜诪"砖 砖"讱 砖讛讜讗 谞讙讚 讛讞讝拽讛 谞诪讬 诇拽"诪 讚讗讬谉 讻诇 讛讞讝拽讜转 砖讜讬诐 讻诪"砖 讛讜讗 讘注爪诪讜 住讬' 驻"讘 讜讘驻专讟 砖讻转讘转讬 诇注讬诇 砖诇驻注"讚 讞讝拽讛 讙专讜注 讛讜讗 讝讛 讚专讜讘 讛诪转谞讜' 讛诐 砖讛讬讗 转讗讻诇 驻讬专讜转 讜诪住转讬讬谉 砖谞讗诪专 砖讛讘注诇 讬讗讻诇 驻讬专讜转 讗讘诇 诇讘讟诇 诪讙讜 注讬"讝 讝讛 诇讗 砖诪注谞讜 注"讻 讛讜爪专讱 诇转专抓 砖讛讘注诇 讗讬谞讜 讬讜专砖讛 讜讚诇讗 讻专砖讘"诐 讚"讛 讬讞讝讬专 诇讘注诇讛 讜讻讜' 注"砖:

